
Ponosni 

u budućnost 


piše KREŠIMIR DABO 


U slavljeničkoj, iznimno uspješnoj 
2014. godini, LADO je održao 

niz vrlo zapaženih koncerata. Na 
pozornicama u Hrvatskoj nastupio 
je 76 puta, u inozemstvu 27 puta, 
a ta rekordna 103 koncerta bila su 
samo dio raznovrsnih projekata 
koje je Ansambl predstavio u 
protekloj sezoni... 


adjedna šarmantna dama slavi 
65. rođendan, moglo bi se reći 
da su to njezine najzrelije, zlatne 
godine. U životu jedinog naci- 
onalnog profesionalnog fol- 
klornog ansambla u državi ta je 
brojka uistinu velika i značajna 
obljetnica, a minule godine pak 
svjedoče o nemjerljivo vrijednom 
umjetničkom djelovanju i dubo- 
kom tragu koji je LADO u više od 
pola stoljeća ostavio u cjelokupnoj 
kulturi hrvatskog naroda. 
Obilježavanje tako značajne 
obljetnice obvezuje na potrebu 
osvrtanja na prijeđeni put i samo- 
kritički odnos spram dosadašnjih 
postignuća i istraživačkih proje- 
kata na kojima se temelje. Ansambl 
LADO osvojio je mnoge nagrade i 
priznanja, ostvario mnogo uspješ- 
nih turneja, nastupa i projekata, a 
Ladovi plesači-pjevači i glazbenici 
nagrađeni su ovacijama odušev- 
ljene publike neovisno o tome gdje 
su nastupali, što je, iskreno vjeru- 
jem, najveće zadovoljstvo i prizna- 


nje umjetnicima za sve ono čime 
oplemenjuju ljudske živote i potiču 
radost življenja. 

U godinama koje su pred nama 
čekaju nas novi poslovni i umjet- 
nički izazovi koji su, uz ostalo, 
potaknuti i uvjetovani novim 
tehnologijama, promijenjenim 
ukusima, očekivanjima i potrebama 
publike, ali i tržišnim okolnostima. 
Uz temeljnu obvezu čuvanja tra- 
dicijske umjetnosti, koja je neizo- 
stavni dio hrvatskog nacionalnog 
identiteta, LADO se nalazi na pre- 
kretnici i nastoji novim pristupima 
osvojiti srca dolazećih naraštaja, 
zadržati ljubav naše vjerne publike, 
a svoju prepoznatljivost i projekte 
po kojima je priznat i cijenjen, 
posredovati na suvremeni način, 
blizak senzibilitetu suvremenog 
slušatelja i gledatelja. 

U našem tradicionalnom godiš- 
njaku, koji upravo držite u rukama, 
ove godine - radi što bolje komu- 
nikacije - oblikovanom u osvježe- 
nom vizualnom ruhu, naići ćete na 
pregled najznačanijih događaja koji 
su obilježili Ladovu 2014. godinu. 
Nadam se da će to ujedno biti i pod- 
sjećanje na sve one lijepe trenutke 
koji su nam proteklih 12 mjeseci 
uljepšavali i osobni i profesionalni 
život, puneći nas energijom potreb- 
nom za sve ono što smo zacrtali u 
ambicioznim planovima za 2015. 
godinu. — 

KALENDARSKA ŠETNJA 2014. 


Godina za 
pamćenje 


piše IVAN IVANČAN 


Bila je to još jedna dinamična godina, obilježena rekordnim 
brojem nastupa i iznimno uspješnim turnejama. Nakon 
sedam godina i jedne od najuspješnijih turneja u Ladovoj 
povijesti, Ansambl je ponovno gostovao u Japanu, gdje je u 
35 dana u 19 gradova održao čak 22 koncerta za japansku 


publiku. Iscrpljujuće, adrenalinsko i nezaboravno gostovanje, 


ali i dojmljivo prožimanje dviju tako različitih kultura 

prvoj polovici travnja, u sklopu 23. Pasionske 
baštine, održan je niz korizmenih koncerta 
koji su ujedno bili i promocija našeg novog 
CD-a ,Pasijom kroz hrvatske krajeve“. 

Vokalisti Lada nastupili su s tri cjelove- 
černja koncerta u Zagrebu, Zadru i u Kaštelu 
na Krku, dok su Ladarice s novom pjesmom 
nastupile na festivalu u Pitomači. 

U svibnju je LADO s ekipom HTV-a i 
redateljicom Nanom Šojlev snimio Božićno 
prikazanje Tomislava Uhlika ,Narodil se 
mladi Kralj" u prekrasnom baroknom interi- 


jeru Župne crkve Sv. Marije Snježne u Belcu, 
emitirano na Badnjak na Prvom programu 
HTV-a. 

Prije odlaska na ljetnu turneju Ansambl je u 
srpnju održao pet cjelovečernjih koncerata u 
Hong Kongu. 

U sklopu tradicionalne ljetne turneje LADO 
se vratio na Dubrovačke ljetne igre. Na 13 kon- 
cerata izvedena su čak tri različita programa, a 
održan je i zajednički koncert s makedonskim 
nacionalnim ansamblom na Trgu glumaca u 
Zagvozdu. 

Nakon ljetne stanke repertoar smo proširili 
koreografijom Ivice i Branka Ivankovića ,Taj- 
novitom Bilogorom", a potkraj rujna nastupili 
smo na Varaždinskim baroknim večerima, 
gdje smo osvojili nagradu ,,Ivan Lukačić“, 

Boži Potočniku, jednom od naših najplod- 
nijih glazbenih suradnika, posvetili smo cje- 
lovečernji vokalno-instrumentalni koncert u 
Hrvatskom glazbenom zavodu. 

Nizom rođendanskih koncerata, posveće- 
nih utemeljitelju i dugogodišnjem umjetnič- 
kom ravnatelju Ansambla prof. Zvonimiru 
Ljevakoviću, obilježili smo 65. obljetnicu 
postojanja Lada. Obilježili smo i jedan manji 
jubilej: 25 godina božićnih koncerata Ansam- 
bla LADO. Božićnim smo koncertima završili 
2014. godinu. 

Na posljednjim plesnim i božićnim kon- 
certima Lada, od Ansambla se oprostila naša 
draga kolegica, darovita umjetnica i solistica 
Aleksandra Ptičar. — 

IZDAVAČ: Ansambl narodnih plesova i pjesama Hrvatske LADO 


ZA IZDAVAČA: Krešimir Dabo 
UREDNIK: Željko Žutelija 

POMOĆNICA UREDNIKA: Livija Zgurić 
GRAFIČKO OBLIKOVANJE: Igor Vranješ 
LEKTURA: Ankica Tomić 


SURADNICI: Ivan Ivančan, Nevenka Weissmann, Vedran Drobina, Aleksandra Ptičar, 
Jasenka Blažon Ivančan, Hrvoje Radić, Nana Sojlev, Ivica Ivanković, Petra Matutinović, 


Ivanka Boljkovac 


FOTOGRAFIJE: Željko Kveštak, Aleksandra Ptičar, Matija Auker, Kristina Opačić 
Vrućina, Nataša Gluić, Iva Piler, Filip Čargonja, Martina Kenji, Vedran Karuza, Dario 
Njavro, Silvano Ježina, Vedran Drobina, Arhiva Festivala sv. Marka, Arhiva Varaždinskih 
baroknih večeri, Arhiva Kliničke bolnice ,,Sveti Duh", Arhiva zagrebačkog HNK 


NASLOVNICA: ,Posavski plesovi", svečani godišnji koncert u zagrebačkom HNK. 


Snimio: Filip Čargonja 

TISAK: Offset tisak NP GTO d.o.o. 
NAKLADA: 800 primjeraka 
Godišnjak LADO besplatno je izdanje 

Daleko od kuć 


a kao doma 


piše 

NEVENKA 
WEISSMANN 
fotografije 
ALEKSANDRA 
PTIČAR, MATIJA 
AUKER, KRISTINA 
OPAČIĆ VRUĆINA, 
NATAŠA GLUIĆ 


očetkom 2014. godine krenuli smo na dugo- 
trajnu turneju na drugi kraj planeta gdje se, 
zapravo, nakon prijašnjih uspješnih gosto- 
vanja, unatoč udaljenosti, osjećamo kao 
doma. I to ponajviše zahvaljujući domaći- 
nima koji su nas i ovaj put toplo ugostili i 
publici koja nas je nagradila velikim plje- 


skom i uživala u našem programu. Sve 
članove Ansambla LADO osobito veseli i 
dodatno motivira posjet zemlji drukčije 
tradicije i kulture, koja u nama prepoznaje 
predstavnike posve drugog kulturološ- 
kog, glazbenog i plesačkog usmjerenja, ali 
visoko cijeni perfekcionistički pristup i 

1 Japanski organizatori pozdravljaju ladovce 
na odlasku 


2 Ansambl LADO s organizatorima na odlasku 


3 Adrijana Mamula, Nevenka Weissmann, 
Aleksandra Ptičar, Tamara Horvat i 
Jasenka Blažon Ivančan s Mirom Martinec, 
veleposlanicom RH u Japanu, i trećim 
tajnikom Veleposlanstva Sanjinom 
Vlastelicom 


a Japansku turneju Lada sponzoriralo je 
Croatia osiguranje, na čemu je tadašnjem 
predsjedniku Uprave Krešimiru Starčeviću 
zahvalio Ivan Ivančan 


vrhunski profesionalizam u prezentaciji 
nacionalne baštine, iskazujući to gole- 
mim zanimanjem za naše nastupe, ali i 
oduševljenjem onime što smo prikazali. 

Ansambl narodnih plesova i pjesama 
Hrvatske LADO gostovao je u Japanu - u 
organizaciji agencije Folklore Report - od 
4. veljače do 11. ožujka 2014. godine. U tih 
35 dana LADO je diljem Japana, od Tokija, 
Osake, Nagoje, Nagana, Kumamota, 
Jamagučija, Kjota do Fukušime, Sendaija i 
ostalih gradova, održao čak 22 cjelovečer- 
nja koncerta 110 plesnih radionica. 

Zahvaljujući potpori Ministarstva kul- 
ture, Grada Zagreba, Croatia osiguranja i 
inicijativi tadašnje ravnateljice Ansambla 
Ivane Lušić i ova japanska turneja polučila 
je iznimne rezultate. 


UZ MNOGOBROJNU i dobno vrlo raznovr- 
snu publiku, nastupe su pratili predstav- 
nici državnog vrha i uglednih kulturnih i 
gospodarskih i institucija. Zadnjem kon- 
certu, održanom 9. ožujkau Tokiju, bila je 
nazočna Njezina Carska Visost princeza 
Kiko Akišino i njezina kći princeza Kako 
Akišino. Princeza Kiko Akišino nakon 
koncerta se obratila članovima Ansam- 
bla LADO i Miri Martinec, veleposlanici 
Republike Hrvatske, istaknuvši svoju 
impresioniranost ljepotom plesova, pje- 
sama, glazbe i raskošnih narodnih nošnji 
Hrvatske, a osobito izvrsnošću izvedbe. 
Princeza Kiko Akišino, kao znak izni- 


m > m“ 


mnog poštovanja, rukovala se sa svim 
predstavnicima Ansambla LADO. 

Valja podsjetiti da se članovi carske 
obitelji rijetko pojavljuju u javnosti i na 
javnim priredbama pa je princezin dola- 
zaknakoncertAnsambla LADO bio velika 
čast za Ansambl i Republiku Hrvatsku, 
ali i veliko priznanje hrvatskoj kulturi. U 
Kjotu, gradu prijatelju Grada Zagreba, na 
koncertu je bila nazočna Noriko Kasuja, 
viša predstavnica Ureda za međunarodne 
odnose Grada Kjota. 

Osim oduševljenja publike na koncer- 
tima, na ovom su gostovanju iznimno 
značajne bile 1 vrlo uspješne radionice 
koje su vodili plesni voditelji Ansambla 
LADO Verica Radić i Dubravko Radić, 
uz pratnju glazbenika Mladena Kosovca 


i Josipa Križanića. Na seminarima je bilo 
nazočno 375 japanskih plesača i plesačica 
koji su pokazali želju za učenjem plesova 
raznih naroda, što dovoljno govori o zani- 
manju Japanaca za etnološku i etnograf- 
sku baštinu Hrvatske, ali i drugih zemalja. 


KOIČI TAKAKURA, počasni konzul Repu- 
blike Hrvatske u Nahi, na Okinavi, izrazio 
je veliko zanimanje da Ansambl LADO što 
skorije ponovno gostuje u Japanu, obećavši 
kako će poduzeti sve potrebne korake kako 
bi se takva turneja ostvarila. Hiroši Ojima, 
počasni konzul Republike Hrvatske u 
Osaki, koji je bio nazočan na koncertu 19. 
veljače u Amagasaki, istaknuo je kako ga se 
koncert iznimno dojmio i kako se raduje 
budućem dolasku Lada u Japan. 


1 Adrijana Mamula, Jasenka Blažon Ivančan, 
Tamara Horvat i Aleksandra Ptičar s Eri 
Omura, prevoditeljicom i voditeljicom puta 


2 Nataša Gluić s jednim od volontera 


s U Japanu vjeruju da će dijete imati dobar život 
ako prelazi iz ruku u ruke 


a Članovi Ansambla s polaznicama plesnih 
seminara 


s Japanke su bile oduševljene Ladovim 
seminarima 


Ovogodišnje gostovanja —Ansambla 
LADO u Japanu još je jednom potvrdilo 
da projekti ,kulture bez granica" kao što 
je bila ova posljednja turneja, pridonose 
razumijevanju i zbližavanju i tako različi- 
tih kulturnih obrazaca kao što su hrvatski 
i japanski, a možda su u ovakvim gosto- 
Vanjima 1 motivi sve većeg posjeta Japan- 
skih turista Hrvatskoj, osobito Zagrebu 
i jadranskim turističkim destinacijama. 
LADO se stoga ponosi svojim doprinosom 
zbližavanju dvaju prijateljskih naroda, 
nadajući se kako će gostovanja Ansambla 
u Japanu postati tradicionalna. > 

Ansambl LADO prvi je put, od 8. do 15. srpnja 
2014. godine, gostovao u Hong Kongu, sudjelujući 
na International Arts Carnivalu 2014., dostojno 
prezentirajući hrvatsku tradicijsku kulturu 1 
oduševivši publiku u jednoj od najljepših koncertnih 
dvorana u Aziji 

Mrak 
Mi: 
NT IT 


TURNEJE 


Prvo gostovanje 
u azijskoj 
metropoli 


1 Na programu 
gostovanja u Hong 
Kongu bili sui 
»Prigorski plesovi" 


2 Koncertna dvorana 
Hong Kong Cultural 
Centrea jedna je od 
najljepših u Aziji 

3 Plakat Festivala 


krasila jei narodna 
nošnja s otoka Krka 


4 Azijska metropola 
Hong Kong 


vaka je inozemna turneja poseban izazov, a 
gostovanje u nekoj stranoj zemlji ili gradu 
prvi put nedvojbeno najveći. Tako smo se i za 
gostovanje u azijskoj metropoli Hong Kongu 
posebno pripremali, imajući na umu ne samo 
važnost našeg nastupa, nego i šire značenje 
prezentacije nacionalnih kulturnih vrijedno- 
sti publici koja o njima vjerojatno malo zna, 
a sada joj je pružena prilika da upozna važan 
aspekt hrvatske kulturno-povijesne baštine. 

Ansambl LADO od 8. do 15. srpnja 2014. 
godine prvi je put gostovao u Hong Kongu, 
sudjelujući na International Arts Carnivalu 
2014., u organizaciji Odjela za kulturu Vlade 
Hong Konga (Leisure and Cultural Services 
Department, The Government of the Hong 
Kong Special Administrative Region of the 
People's Republic of China). 

Gostovanje Lada u Hong Kongu rezultat je 
sudjelovanja na ISPA kongresima na kojima je 
Ivana Lušić, tadašnja ravnateljica Ansambla 
LADO, incirala i dogovorila turneju s Elaine 
Yeung, upraviteljicom Odjela za festivale i 
zabavu hongkonškog  Kulturalnog centra 
(Hong Kong Cultural Centre) 


piše VEDRAN DROBINA 
snimio ŽELJKO KVEŠTAK 


S četiri cjelovečernja koncerta u Hong 
Kong Cultural Centreu, jednoj od najljepših 
koncertnih dvorana u Aziji, održana 11., 12. 
i 13. srpnja, LADO ne samo što je oduševio 
publiku, nego mu je pripala 1 čast da otvori 
ovaj ugledni međunarodni festival umjetno- 
sti namijenjen obitelji. Svi su se koncertni 
nastupi događali pred popunjenom dvora- 
nom, a dojmljive reakcije publike pokazale 
su da je vrijednost naše tradicijske kulture 
prepoznata i prihvaćena i u Hong Kongu, 
kulturološki posve različitoj sredini od naše 
ili u širem smislu srednjoeuropske. 

Osim na koncertima, publika se s djelo- 
vanjem Ansambla i hrvatskom tradicijskom 
kulturom mogla pobliže upoznati i na radio- 
nicama za djecu i roditelje na kojima su pola- 
znici imali priliku i zaplesati neke od naših 
tradicionalnih narodnih plesova. S četiri cje- 
lovečernja koncerta, otvorenom probom za 
studente i tri održane radionice, a na opće 
zadovoljstvo organizatora te više od šest 
tisuća gledatelja, LADO je na reprezentati- 
van način predstavio hrvatsku tradicijsku 
baštinu u Hong Kongu, megapolisu premre- 

TURNEJE 


ženom različitim kulturama i običajima. 

Kako je Hong Kong upoznavao 
LADO, tako smo i mi otkrivali ovaj po 
svemu jedinstven grad u kojem u sva- 
kom pogledu ,Istok susreće Zapad“ 
Kao posebno odvojena upravna regija 
Narodne Republike Kine, Hong Kong 
ima vlastitu vladu, valutu i obrazovni 
sustav, uz mandarinski jezik službeni 
je 1 engleski jezik, a geostrateški polo- 
žaj u delti Biserne rijeke - koja utječe u 
Južno kinesko more - čini Hong Kong 
jednom od najvećih prirodnih luka 
na svijetu. Hong Kong je 1 danas, kao 
i u doba britanske vladavine, jedno od 
najvećih i najvažnijih međunarodnih 
financijskih središta i najrazvijenih 
ekonomija svijeta. 

Površnu 1,8 puta veću od Grada 
Zagreba nastanjuje 7 milijuna stanovnika 
pa se azijska metropola smatra jednim od 
najgušće naseljenih područja na svijetu. 

U Hong Kongu se svi koriste javnim 
prijevozom, a samo rijetki stanuju u 

Velebnu dvoranu u Hong Kongu krasio je plakat koji 


najavljuje nastup Lada 


prizemlju - izvrsno organizirana javna 
infrastruktura i povezanost omogućuju 
prijevoz brodom, podzemnom željezni- 
com ili autobusom bez gužve 1 čekanja u 
redovima, a grad je poznat po najvećem 
postotku nebodera u svijetu. Ostvaren je 
izavidan suživot ljudi i prirode u takvom 
nepreglednom megapolisu: zoološki vrt, 
ali i tržnica cvijeća, nalaze se u samom 
središtu grada. Tržnice imaju važno mje- 
sto u urbanoj kulturi življenja, a samo 
nekoliko ulica dalje nalaze se najelitniji 
i najveći robni i modni centri na svijetu. 

Osim tržnica u samo smo nekoliko 
dana uspjeli smo posjetiti i najpoznatije 
znamenitosti grada kao što Viktoria's 
Peek (najviša točka grada), Ocean Park 
(najveći zabavni park) i Avenue of Stars 
(šetnica sa spomenicima najpoznatijim 
glumcima i stanovnicima Hong Konga). 

Hong Kong će Ansamblu LADO zasi- 
gurno ostati u najljepšem sjećanju, kao 
jedna od najdojmljivijih turneja u povije- 
sti Ansambla. 


1 Tamara Horvat prije nastupa u 
»Podravskim svatima" 


zMiljenko Piškorić i Dražen Zovko uoči 
nastupa u ,, Krčkom tancu" 


Koliko je LADO impresionirao gleda- 
telje u Hong Kongu, potvrđuje i znatan 
medijski prostor kojim su kineski mediji 
popratili nastupe Ansambla, izvijestivši i 
0 65. obljetnici njegova postojanja, ali i o 
godišnjem koncertu održanom u stude- 
nome ove godine. 

lako planetarno poznat i cijenjen, 
Ansambl LADO ovim je gostovanjem 
osvojio još jednu važnu svjetsku pozor- 
nicu, dostojno se predstavljajući kao 
promicatelj hrvatske tradicijske kul- 
ture u gradu koji ugošćuje samo pro- 
vjerene svjetske vrijednosti i koji se 
smatra jednom od najvažnijih svjetskih 
metropola. — 


3 Alan Kanski, voditelj 
orkestra, u predvorju 
dvorane u kojoj su 
održavani koncerti. 

U kojojm je postavljena 
reprezentativna izložba 
Lada i hrvatske tradicijske 
umjetnosti 


4 Cijeli program Ladova 
nastupa vodila je poznata 
kineska glumica i pjevačica 
Kylie Choy odjevena u 
hrvatsku narodnu nošnju 
iz draganićkog kraja. U 
odjevanju nošnje joj je 
pomagala naša solistica 
Sandra Sekula 


NOVI CDI KORIZMENI KONCERTI 


Korizmenom pasijom 
kroz hrvatske krajeve 


Nakon predstavljanja CD-a ,,Pasijom kroz hrvatske krajeve“ Ansambl LADO krenuo 
je na korizmenu turneju tijekom koje je nastupao u sedam hrvatskih gradova i mjesta 


piše KREŠIMIR DABO snimila MARTINA KENJI 


vogodišnja korizmena turneja Ansambla LADO započela je predstavljanjem 
novog nosača zvuka ,Pasijom kroz hrvatske krajeve". Time je ujedno najav- 
ljen program korizmenih koncerata, zamišljen kao svojevrsna retrospektiva 
najuspješnijih korizmenih djela i napjeva raznih hrvatskih krajeva, u glazbe- 
nim obradama gotovo svih autora koji su surađivali sLadom u dosadašnjim korizmenim 
nastupima. 
Osim koncerta u Zagrebačkoj katedrali, u sklopu jubilarne 20. Pasionske baštine, 
LADO je nastupio i u Mariji Bistrici, Slavonskom Brodu, Ivanić Gradu, Šibeniku, Velikoj 
Gorici i Resniku. 


Krešimir Starčević, bivši predsjednik Uprave 
Croatia osiguranja, i tadašnja ravnateljica 
Ivana Lušić 


, o su. 


4. travnja | Zagreb, HNK, predstavljanje novog albuma 

»Pasijom kroz hrvatske krajeve“ 

5. travnja 1 Marija Bistrica, Crkva Uznesenja Blažene Djevice Marije 
6.travnja | Slavonski Brod, Crkva Presvetog Trojstva 

Ivan Ivančan, Ivana Lušić i producent Boris 7. travnja 1 Ivanić Grad, Župna crkva Sv. Petra 

Ciglenečki predstavljaju novi CD 8. travnja | Šibenik, Katedrala Sv. Jakova 


9. travnja | Zagrebačka katedrala 


10. travnja | Velika Gorica, Crkva Navještenja Blažene Djevice Marije 


11. travnja | Resnik, Župna crkva Uznesenja Blažene Djevice Marije 

LJETNA TURNEJA 


Pjesmom 1 plesom od 
Istre do Dubrovnika 


LADO je i ove godine nastupao od Istre do Dubrovnika, 
sudjelujući na Dubrovačkim ljetnim igrama, a koncertnim 
nastupima razveselio je i publiku u nekim kontinentalnim 
mjestima i gradovima 

piše i snimio 
VEDRAN DROBINA 


U Zagvozdu je nastupio i 
makedonski Tanec (dolje), 
pridruživši se tako u folklornom 
nastupu plesačima Lada 
(sasvim dolje) 


Vokalno-instrumentalni 
nastup Lada u Jelsi na Hvaru 
(dolje desno) 


LADO 

radicionalna jadranska ljetna turneja 
Ansambla LADO trajala je od 23. srpnja 
do s. kolovoza 2014. godine. Ansambl je, 
kao i prijašnjih godina, nastupao u obal- 
nim i otočkim turističkim središtima od 
Istre i Kvarnera do juga Dalmacije, ali i u 
nekim kontinentalnim mjestima i grado- 
vima u zaleđu. 

Ovogodišnju ljetnu turneju otvorili 
su Vokalisti Lada nastupom u Krčkom 
kaštelu, nakon čega su uslijedili nastupi 
u Slunju, Makarskoj, Zagvozdu, Dubrov- 
niku, Solinu, Vrbanju, Jelsi, Šibeniku, 


Ninu, Zadru, Biogradu i Umagu. Cijelu je 
ovogodišnju turneju obilježio povratak 
Lada s plesnim programom na Dubro- 
vačke ljetne igre nakon jednogodišnje 
stanke. Ansambl je tradicionalno gosto- 
vao iu Zagvozdu na Kazališnim susretima 
glumaca, ovaj put zajedno s nacionalnim 
makedonskim ansamblom Tanec. Nakon 
više od 15 godina stanke LADO se vratio 
na ljetne pozornice otoka Hvara, a nastu- 
pio je i na jednoj od najljepših jadranskih 
pozornica, novootvorenoj tvrđavi Sv. 
Mihovila u Šibeniku. — 


Vokalno-instrumentalni koncert, Jelsa, Crkva Uznesenja Marijina 


23. srpnja Vokalisti Lada, Krk, Frankopanski kaštel 

24. srpnja Plesni koncert, Slunj, Vojarna Kneja 

25. Srpnja Plesni koncert, Makarska, Ljetno kino 

26. srpnja Plesni koncert, Zagvozd, Trg Glumaca 

27. srpnja Plesni koncert, Dubrovnik, tvrđava Revelin 

28. srpnja Plesni koncert, Solin, Solinska gradina 

29. srpnja Plesni koncert, Hvar, Prostor župnog dvora Vrbanj 
30. srpnja 

31. srpnja Plesni koncert, Šibenik, Tvrđava sv. Mihovila 

1. kolovoza | Plesni koncert, Nin, Crkva sv. Križa 

2. kolovoza | Plesni koncert, Zadar, Trg opatice Čike 

3. kolovoza | Vokalno-instrumentalni koncert, Biograd, Bazen Ilirija 
4. kolovoza | Vokalno-instrumentalni koncert, Umag, Trg slobode 


U počast osnivaču 
ŽVONIMIrU 
Ljevakoviću ==. 


LADO 13 
GODIŠNJAK 2014. 

godini obilježavanja 65. obljetnice umjet- 
ničkog djelovanja, Ansambl LADO odr- 
žao je - počevši od sredine studenog 
2014. - tradicionalne godišnje koncerte 
u Delnicama, Slavonskome Brodu, Varaž- 
dinu i čak tri u Zagrebu. Program je bio 
posvećen profesoru Zvonimiru Ljevako- 
viću, osnivaču, koreografu i dugogodiš- 
njem umjetničkom ravnatelju Ansambla, 
čije je veliko djelo trajno obilježilo hrvat- 
sku kulturu narodnog stvaralaštva. 

U dvosatnom programu izvedene 
su poznate Ljevakovićeve koreografije 


Ansambi LADO prvi je 
put nastupio u Kući za 
umjetnosti ljude Lauba 


LADO 

Među mnogim 
uglednim gostima na 
svečanom koncertu 
u HNK bio je nazočan 
i predsjednik 
Republike Hrvatske 
dr. Ivo Josipović 


koje obuhvaćaju baštinu cijele Hrvatske: 
»Ladarke*, ,Valpovačko kolo" ,Vrličko 
kolo“ i ,Bunjevačko momačko kolo“, 
»lanac po susacku“", ,Posavski plesovi“, 
»Baranjska žetva“, ,Krčki tanac* ,Linđo*, 
»Dalmatinsko kolo - poskočica*, posavski 
»Drmeš* i ,Prigorski plesovi“. 
Ovogodišnje koncerte obilježio je tra- 
dicionalno emotivan oproštaj Ansambla 
od dugogodišnje solistice Aleksandre 
Ptičar, prvi nastup u Kući za umjetnost 
i ljude Lauba, kao i humanitarni kon- 
cert u zagrebačkom HNK, održan 30. 
studenoga. Sav prihod od ulaznica s tog 
koncerta bio je namijenjen kulturno- 
umjetničkom društvu Sava iz Rajeva Sela, 
koje je u svibanjskim poplavama izgubilo 

velik dio glazbala i narodnih nošnji. 
Humanitarni koncert organizirali su 
Ministarstvo kulture, Hrvatsko narodno 
kazalište i Ansambl LADO. 
Profesionalnu karijeru solistice Alek- 
sandre Ptičar, dugu više od 34 godine, 
obilježile su iznimne vokalne i plesne 


Delnice, Dom sportova solističke dionice poput ,Konavoske 
Zagreb, Hrvatsko narodno kazalište istresalice" ,Starih splitskih plesova“, 
Zagreb, Lauba, Kuća za umjetnost i ljude »Mizerne ciche' ,Podravskih svata" i 


mnogih drugih. U svojoj je dugoj i plod- 
noj karijeri Zaga (kako smo je zvali) bila 
Varaždin, Hrvatsko narodno kazalište uzor mnogim naraštajima mladih plesača 
Zagreb, Hrvatsko narodno kazalište i pjevača, na čemu će joj mnogi od njih 
biti trajno zahvalni. — 


Slavonski Brod, Kazališno-koncertna dvorana I. B. Mažuranić 


16. LADO 
GODIŠNJAK 2014. 


Ljevakovićeva ,Baraniska žetva" 
ove je godine uvrštena na program 
godišnjih koncerata 


LADO _ 17 
GODIŠNJAK 2014. 

RAZGOVOR NA ODLASKU 


Aleksandra Ptičar Zaga 
Život posvećen 
Jesmi 1 plesu 


Na Godišnjem koncertu Lada u zagrebačkom HNK članovi Ansambla i publika oprostili 

su se od Aleksandre Ptičar, jedne od velikih umjetnica hrvatskog folklora i promicateljice 
folklorne baštine, koja je više od tri desetljeća pjevala i plesala na domaćim 1 svjetskim 
pozornicama na kojima je nastupao LADO. U dirljivim trenucima rastanka sa scenom, nad 
Zaginom velikom karijerom spušten je zastor, a umjetnica je ispraćena ovacijama 


Kako ste se, zapravo, počeli baviti fol- 
klorom? 

Javila sam se na audiciju 1980. godine, 
na koju nas je primljeno osmero. Nakon 
toga nas je uvježbavao i podučavao Ivan 
Dabac, nekadašnji plesač Ansambla, pri- 
premajući nas za drugu audiciju koja 
se održavala potkraj godine i koju smo 
uspješno položile moja kolegica Vlatka 
Januš i ja. Nakon nekoliko mjeseci volon- 
tiranja, u ožujku 1981., potpisale smo ugo- 
vor s Ansamblom LADO. 


U kakvom su vam sjećanju ostale prve 
godine u Ladu? 

To su za mene bile najteže godine jer se - 
za razliku od većine mojih kolega - prije 
toga nisam bavila amaterskim folklorom. 
U Školi za klasični balet i ritmiku, koju 
sam pohađala 5 godina, naučila sam samo 
neke osnovne korake, tako da sam morala 
krenuti otpočetka: svladavanja osnovnih 
koraka, cjelovitih koreografija, učenja fol- 
klornog pjevanja, upoznavanja s nošnja- 
ma, svim njihovim dijelovima i posebnim 
načinom usklađivanja, scenskog šminka- 
nja i uplitanja kose. Mnogo su mi pomo- 
gle moje starije kolegice i kolege i na 
tome sam im i danas zahvalna. 


Sjećate li se svog prvog nastupa s 
Ansamblom? Po čemu ga pamtite? 
Itekako. Bilo je to u Mariboru, 8. travnja 
1981. godine. Nastupala sam u prvom 
dijelu programa u tri točke: ,Slavonsko 
kolo“, ,Lički plesovi“ i ,Nevestinsko oro“. 
Pamtim ga ne samo zbog toga što je bio 
prvi, nego i zato što sam u ,Nevestinsko 
oro" ušla nakon samo jedne probe. Imala 
sam veliku tremu, ali je naposljetku sve 
ispalo dobro. 


U mnogim je koreografijama i napje- 
vima dolazila do izražaja vaša soli- 
stička kvaliteta. Postoji li ipak neka 
posebna točka koju ste osobito voljeli 
izvoditi? 

Bilo mi je drago izvoditi sve koreografije. 
Neke su bile fizički zahtjevnije od dru- 
gih, ali sam u svima podjednako uživala. 
Možda najviše sa svojim dugogodišnjim 
partnerom Hrvojem Radićem u ,Starim 
splitskim plesovima“. S njime mi je zaista 
bio užitak plesati. 


Ovacije na kraju godišnjeg koncerta, 
kada ste se opraštali od publike i 
scene, bile su dirljive, Kako ste se tada 
osjećali? 


Piše LIVIJA ZGURIĆ 
fotografije FILIP ČARGONJA 
I PRIVATNI ALBUM 
ALEKSANDRE PTIČAR 


Gore: Zaga u dobi od 13 godina u 

Baletnoj školi 

Dolje slijeva: s izvođačima iz Južne Amerike i 
Afrike na festivalu u Belgiji 2001.; s Terezom 
Kesovijom u Dubrovniku; kod pape Ivana Pavla 
lI. prilikom Ladova posjeta Rimu i Vatikanu 

Firvatskom narodnom kazalistu 


Teško je riječima opisati ljudske emo- 
cije... Bila sam presretna i ponosna na 
sve ono što sam svih ovih godina davala 
publici, a ona je to potvrdila svojim 
oduševljenjem i nagradila aplauzom. To 
je moja najljepša, najiskrenija i najvred- 
nija nagrada za sve ove godine truda i 
rada. Trebalo mi je puno snage da svla- 
dam emocije i ne pokažem koliko mi je 
uistinu bilo teško, jer nije nimalo lako 
kad si svjestan da se pred tobom zadnji 
put spušta kazališni zastor. 


Sjećate li se neke posebne angedote s 
nastupa ili putovanja? 

Sjećam se nastupa za našu vojsku. Jedan 
od vojnika dobio je zadatak da nas tije- 
kom koncerta prebroji. Pred sam kraj 
došao je u panici do svog nadređenog, 
rekavši mu da nas je dvjestotinjak i da 
će biti problema jer nemaju toliko mje- 
sta, ani večera za nas u restoranu! 


Što biste savjetovali novim generaci- 
jama plesača u Ladu? 

Mislim da su svi oni svjesni kako naš 
posao zahtijeva neprestano usavrša- 
vanje i rad na samom sebi, što znači i 
mnogo životnog odricanja, osobito kad 
je riječ o privatnom životu. Talent sam 
po sebi nije dovoljan. 


Imate li neostvarenih želja kad je 
posrijedi vaša profesionalna kari- 
jera? 

Nemam. Sve su moje želje ostva- 
rene onog dana kad sam primljena u 
Ansambl LADO. 


Što nakon Lada? Imate li već plan za 
budućnost? 

Imam ih dosta, ali najprije ću si priuštiti 
dugi godišnji odmor. — 


Aleksandra Ptičar Zaga svoju je 
profesionalnu karijeru solistice 
Ansambla LADO završila na 
pozornici zagrebačkog HNK, 
preplavljena emocijama, 
cvijećem i ovacijama publike 


piše HRVOJE RADIĆ 


Sa Zagom sam se oprostio u Hrvatskom narodnom kazalištu u Zagrebu, nakon 
godišnjeg koncerta Ansambla LADO, posvetivši joj samo nekoliko riječi, od 
tisuće i tisuće koliko bih ih mogao napisati. 


Draga Zaga! 

Kao tvoj dugogodišnji partner u "Starim splitskim plesovima", uživao sam u svakoj 
našoj izvedbi, a kemija u plesu, koju smo sami stvarali, ostat će mi zauvijek u 
sjećanju. 

Da živimo u Splitu, ušli bismo u povijest grada... 

Dugu i sretnu mirovinu bez mirovanja 

želi ti Hrvoje 


LADO 
GODIŠNJAK 2014. 

RASTANAK 


Nedostajat ćeš nam, 


draga Zaga 


LADO 


piše JASENKA BLAŽON IVANĆAN 
snimio FILIP ČARGONJA 


ila jednom jedna djevojčica. Željela 
je postati balerina pa je - marljiva i 
disciplinirana - godinama podnosila 
slatki teret baletne torture. Sanjala 
je bijelog i crnog labuda, Giselle, 
Coppeliju... Sanjala je kako obavijena 
mirisom teatra, pod svjetlima pozor- 
nice, zadihano i uzbuđeno, naklonom 
zahvaljuje na pljesku i cvijeću. 

Početkom = gimnazije = prekida 
baletno školovanje i privremeno 
zatomljuje snove. Nakon uspješno 
završene gimnazije, upisuje fakul- 
tet, a onda... vođena prstom sudbine 
ugleda plakat za audiciju u Ladu. 
Snovi se ponovno bude. U Lado unosi 
sve svoje - iako drugačije - plesno, 
znanje i iskustvo. Počinje otkrivati 
što joj znači folklorna umjetnost i 
to sugestivno prenosi na publiku. 
Usputno otkriva svu ljepotu i čar fol- 
klornih priča, postupno i nepovratno 
se zaljubljuje u raskoš naše tradicije. 
Ples po ples, ton po ton, nošnju po 
nošnju. Urođenom znatiželjom teme- 
ljito i predano, nadasve svestrano, na 
pozornici oživljava profinjenu i ele- 
gantnu gospoju iz Splita, stamenu i 
dostojanstvenu vrličku ženu, veselu 
bećarušu s Korduna, babu - bajalicu 
iz Bilogore, savršeno vrti tepsiju... 


GLASOM PAK NEUSTRAŠIVO istražuje 
nova područja pa pjesmom dodi- 
ruje hercegovački kamen, ,istresa“ 
tonove po konavoski, dočarava istar- 
ske uske intervale, tepa malom Isusu 
na poljskom... uvijek s pravim osjeća- 
jem za mjeru, tvoreći tako od naoko 
jednostavnih izazova pravu umjet- 
nost. Uzorno našminkana, počešljana 
i odjevena u narodnu nošnju - perfek- 
cionistički nedostižno. 

Zaga je mimo scene vrlo duho- 
vita, britka i brza u dosjetkama. Začas 
stvori atmosferu zafrkancije i ispuni 
prostor smijehom. Viceve ne prepri- 

Bila jednom djevojčica - balerina 
koja je postala plesačica i pjevačica 
u Ladu. Bila jednom jedna 


ladarica Zaga koja je živjela dugo 
i sretno, ispunjenim životom i s 
Ladom u srcu. I otišla u mirovinu, 
ostvarivši svoj djetinji san 


čava, ona ih proživljava, glumi, pjeva 
i pleše. Doživljaje iz tramvaja pretvara 
u viceve i mnoga još pospana jutra u 
našoj garderobi odjednom ispunjava 
smijehom. To će mi jako, jako nedo- 
stajati. 

Često bi, za dugih putovanja, 
obični autobus u tren postao prizori- 
šte za Zagu i njoj slične kolege - naše 
ladovske iskrice! Nauživali smo se 
tako svakojakih ,prikazanja“, imita- 
cija i kreacija, parodija i performansa, 
neprepričljivih, duhovitih, original- 
nih - do suza u smijehu. To je jedan od 
privilegija našeg posla za koji je Zaga 
znala iunjemuje poput malog djeteta 
iskreno uživala. I mi zajedno s njom. 

Godine su prolazile, djevojka je 
postala zrela žena i majka što nije 
nimalo laka uloga s obzirom na naš 
posao. I tu se naša Zaga uspješno 
nosila sa svim zamkama i poteško- 
ćama koje roditeljstvo nosi sa sobom. 
Raditi u Ladu i biti roditelj znači 
mnogo neispričanih priča za laku 


noć, mnoge povišene temperature 
proživljene preko telefona ili Skypea, 
fizičku neprisutnost na rođendanima, 
prvim  pričestima, promocijama i 
još mnogim važnim događajima u 
životima naše djece. Hvala Bogu 
na dobrim anđelima uprizorenima 
u obliku naših roditelja, baka i dje- 
dova, teta i prijatelja. Danas je Zaga 
ponosna i zadovoljna majka darovite 
i lijepe Martine pred kojom se svijet 
tek otvara. 


PROŽIVLJAVAJUĆI ZAJEDNO tuge i 
radosti, ushićenja i napore, doslovce 
smo obišli svijet. U povodu tih obi- 
lazaka, Zaga je njegovala jedan lijep 
običaj. Sakupila bi i podastrla nam 
sve zanimljivo o dijelu svijeta u koji 
putujemo. Bilo bi tu podataka o klimi, 
kulturi, povijesti, običajima i pravi- 
lima ponašanja. Voljela je putovati 
aktivno, neumorno i znatiželjno! 
Putujući tako, sve bogatija i zrelija, 
naša je Zaga nakon 34 godine dopu- 
tovala do godina koje traže oproštaj 
od scene i početak novog razdoblja u 
životu. To je razdoblje dočekala zrelo 
i pomireno. 

Često se šalila na svoj račun da je 
»bugarska kraljica“ (doista ima bugar- 
sko podrijetlo), ali bez ikakve šale 
kraljevski je kročila scenom i kraljev- 
ski se od nje oprostila. Nakon dugog, 
dugog naklona, obavijena mirisom 
teatra, preplavljena cvijećem, burnim 
pljeskom publike koja stoji, s iskri- 
cama u očima i poljupcima upućenim 
kolegama, spustio se zastor za istin- 
skom umjetnicom. San iz djetinjstva 
je ostvaren. 

Bila jednom djevojčica - balerina 
koja je postala plesačica i pjevačica u 
Ladu. Bila jednom jedna ladarica Zaga 
koja je živjela dugo i sretno, ispunje- 
nim životom i s Ladom u srcu. Nedo- 
stajat će nam. 


SAMOSTALNI NASTUPI 


Vokalisti Lada u 
Zagrebu 1 Zadru 


Sakralnim i klapskim repertoarom 
predstavljenim u zagrebačkoj Crkvi sv. 
Marka, u sklopu istoimenog festivala 
komorne glazbe, i prezentacijom pučkih 
sakralnih napjeva iz Dalmacije u zadarskoj 
Crkvi sv. Donata, Vokalisti Lada potvrdili 
su da svojim pjevačkim umijećem pripadaju 
svjetskoj glazbenoj eliti 


Vokalisti 
Lada ispred 
Crkve sv. 
Donata u 
Zadru 


piše LIVIJA ZGURIĆ 
fotografije ARHIV FESTIVALA 
SVETOG MARKA 


zborom pjesama iz svog sakralnog i klapskog 
repertoara, Vokalisti Lada - pod ravnanjem 
maestra Joška Ćalete - održali su 2014. godine 
dva iznimno značajna cjelovečernja koncerta u 
Zagrebu i Zadru, a turneju su započeli samostal- 
nim nastupom u Krku. 

Na 16. Festivalu sv. Marka u istoimenoj zagre- 
bačkoj crkvi, utemeljenom 1999. s ciljem pre- 
zentacije svjetske i hrvatske komorne glazbe, 
nastupili su 7. svibnja 2014. godine. Festival sv. 
Marka smatra se vrlo značajnim kulturnim doga- 
dđanjem na europskoj glazbenoj sceni. Vrhunski 
domaći i svjetski umjetnici i glazbeni ansam- 
bli, sudionici tog festivala, gotovo mjesec dana 
nastupaju u koncertnim i crkvenim prostorima 
na raznim lokacijama u Zagrebu. Vokalisti Lada 
svojim su nastupom i vrhunskim pjevačkim umi- 
jećem potvrdili da pripadaju tom elitnom svjet- 
skom glazbenom društvu. 

U organizaciji Arheološkog muzeja Zadar, pod 
nazivom ,Pučki sakralni napjevi iz Dalmacije", 
Vokalisti Lada održali su 10. svibnja koncert u 
znamenitoj Crkvi sv. Donata. Njihov je nastup 


bio svojevrsna najava buduće suradnje Ansam- 
bla LADO i zadarskog Arheološkog muzeja. 
Ovim je koncertom, naime, Arheološki muzej 
najavio svoj projekt prezentacije novog proi- 
zvoda kulturnog turizma. 

Predstavljena je sinergija glazbe, pučkih 
napjeva, fotografija povezanih uz podneblje iz 
kojeg dolaze, te svjetlosnih efekata. I tom se 
prigodom LADO predstavio kao promicatelj 
narodne kulturne baštine koja bi, uz nastojanje 
iu organizaciji zadarskog Arheološkog muzeja, 
osobito stranim turistima mogla biti predstav- 
ljena kao nacionalno blago vrijedno njihova 
zanimanja. A te tradicijske vrijednosti, u pro- 
žimanju s modernističkim elementima kao što 
su Morske orgulje i Pozdrav Suncu arhitekta 
Nikole Bašića, mogle bi biti važan dio zadarske 
turističke ponude, osobito kad je riječ o kultur- 
nim sadržajima u gradu koji bilježi 3000 godina 
postojanja. — 


Za nastupa 
u Crkvi sv. 
Marka u 
Zagrebu 


LADO 

Četvrt stoljeća 


we 


naših Božića 


piše LIVIJA ZGURIĆ 
snimio FILIP ČARGONJA 


Fra Martin Jaković pozdravio je 
sve nazočne u prepunoj crkvi 
na Sv. Duhu u Zagrebu 


LADO 

ve godine Ansambl LADO proslavlja 25. 
obljetnicu održavanja tradicionalnih 
božićnih koncerata. U tih četvrt stoljeća 
izvedeno je više od 250 hrvatskih božić- 
nih napjeva koje je glazbeno obradilo 
desetak autora, stalnih suradnika Ansam- 
bla. Ovogodišnja turneja započela je 15. 
prosinca koncertom u Belcu, a završila 
22. prosinca nastupom u Varaždinu. 

Za jubilarne koncerte LADO je pri 
redio jednosatni izbor iz dosadašnjeg 
božićnog programa, a izveo je božićne 
napjeve u obradama Bože Potočnika, 


Tomislava Uhlika, Dražena Kurilovčana, 
Joška Ćalete te Ivice i Branka Ivanko- 
vića. Vjerna publika imala je priliku čuti 
božićne napjeve iz Baranje, kolende iz 
vinodolske doline i Bola na otoku Braču, 
tradicionalne hrvatske trikraljske pje- 
same, ali i božićne pjesme iz Poljske, 
Sjedinjenih Američkih Država, Venezu- 
ele, Meksika i Portorika. Za ovu prigodu 
Joško Caleta obradio je novu verziju 
božićne kolende ,,Primorkinja konja jaše“ 

Ansamblom su dirigirali Dražen Kuri- 
lovčan i Joško Caleta. — 


1 Uz Dražena Kurilovčana, na božićnim je koncertima 
dirigirao i Joško Ćaleta, dugogodišnji suradnik Lada 


2 Zamjenica gradonačelnika Grada Zagreba Vesna 
Kusin i Krešimir Dabo 


3 Aleksandra Ptičar od voljenog se Ansambla 
oprostila solo izvedbom 


4 Izvedba božićnih pjesama članova Ansambla u 
svečanom ozračju Crkve sv. Antuna Padovanskog 


ica | Belec, Crkva sv. Marije Snježne 
a | Novska, Dvorana Pučko otvoreno učilište Novska 
a | Trnovec, Crkva Majke Božje Snježne 
ca | Krapina, Franjevački samostan i Crkva sv. Katarine 
a | Sisak, Katedrala Uzvišenja Svetog Križa 
ca 1 Marija Bistrica, Svetište Majke Božje Bistričke 
a | Zagreb, Crkva sv. Antuna Padovanskog 
ca | Varaždin, Katedrala Uznesenja Blažene Djevice Marije 


LADO pridaje veliku pozornost prikupljanju, umjetničkoj obradi i koncer- 
tnoj prezentaciji hrvatske crkvene pučke glazbe. Osim korizmenih, uskr- 
snih i marijanskih pjesama i misa, najvećim su dijelom zastupljeni napjevi 
božićnog ciklusa. Božićni repertoar sadrži više od 250 glazbenih brojeva u 
30 većih djela koje je Ansambl izvodio na svojim tradicionalnim božićnim 
koncertima u Zagrebačkoj katedrali, ali iu mnogim crkvama i koncertnim 
dvoranama diljem Hrvatske i svijeta. Dio božićnog repertoara snimljen je 
i na šest CD-ova: ,Najljepše božićne pjesme“, ,Narodil se mladi Kralj", 
»O, vreme prelubleno", ,Preveliku radost navišćujen Vama", ,Božić u 
svijetu? i,Božićni koncert - uživo iz Studija Bajsić". 

Za 25. jubilarni božićni koncert odabrana je retrospektiva najuspješnijih 
božićnih pjesama iz različitih krajeva Hrvatske u obradama raznih autora. 

15 GODINA BLISKOSTI 


Trsat 1 LADO 
vole se Javno 


1 Slavonske kraljice 
- Ljelje 


2 Fra Serafin Sabol 
vodi Ljelje prema 
pozornici 

I ove je godine Ansambl LADO nastupom u svetištu Majke Božje 


Trsatske podsjetio na boravak pape Ivana Pavla II. na Trsatu, 


odajući tako počast tom svetom čovjeku i velikom prijatelju Hrvatske 


piše IVAN IVANČAN 
snimio VEDRAN KARUZA 


ahvaljujući dobrom duhu Trsata fra Serafinu 
Sabolu, međusobna povezanost, odanost 
i ljubav Ansambla LADO i svetišta Majke 
Božje Trsatske traje već punih 15 godina. 

U sklopu svoje tradicionalne ljetne tur- 
neje LADO je 13. srpnja 1999. godine prvi 
put održao cjelovečernji plesni koncert u 
prekrasnom ambijentu jednog od najljep- 
ših prirodnih amfiteatara u Lijepoj Našoj 
- između crkve Svetišta i perivoja, praćen 
ovacijama nekoliko tisuća gledatelja koji su 
ispunili svaku stopu tog jedinstvenog pro- 
stora. 

Već 16. prosincaiste godine našje Ansambl 
u prepunoj crkvi Majke Božje Trsatske odr- 
žao Božićni koncert, s programom najljepših 
hrvatskih božićnih napjeva. 

Osim plesnih folklornih programa i božić- 
nih koncerata LADO je na Trsatu izvodio 
i svoje korizmene programe te poseban, 
prigodan koncert 9. svibnja 2005. godine, 
prilikom otkrivanja spomenika Svetom ocu 
Ivanu Pavlu Il. ispred crkve Svetišta. 


Dani Ivana 
Pavla II. 


Papa Ivan Pavao II. treći je put posjetio 
Hrvatsku 8. lipnja 2003. godine, 

a domaćin mu je u tom trećem 
apostolskom pohodu bila Rijeka. Tog je 
dana poslije podne stupio na trsatsko 
tlo pohodivši svetište Majke Božje 
Trsatske. Zahvaljujući fra Serafinu 
Sabolu od tada se redovito održavaju 
Dani Ivana Pavla II. Fra Serafinu to je 
iznimno značajno jer je sudjelovao u 
organizaciji svih triju pohoda pape u 
Hrvatsku (1994., 1998. i 20023.). ,Dušom 
i srcem vezan sam s tim dragim 
čovjekom, papom Ivanom Pavlom II. U 
srce mi se upisao“, kaže fra Serafin. 


—_- 


S posebnim smo nadahnućem i uzbu- 
đenjem nastupili _&. lipnja prošle godine 
s biranim programom narodnih plesova i 
pjesama onih hrvatskih krajeva koje je na 
svojim pastoralnim pohodima po Hrvat- 
skoj posjetio papa Ivan Pavao II. Koncert 
je nazvan ,Lijepom Našom s papom Iva- 
nom Pavlom II. i hrvatskim Ladom'. — 


m Vo 
= a a 


Ansambl LADO nastupom 
je obilježio 1. obljetnicu 
posjeta Ivana Pavla II., 
vodeći Riječane pjesmom 
i plesom kroz sve krajeve 
koje je u tri pohoda 

našoj zemlji posjetio 

Ivan Pavao II, a voditelj 
programa Branko Uvodić 
podsjećao je pritom na 
temeljne poruke tih 
pohoda. Ansambl LADO 
na početku je izveo ophod 
Slavonskih kraljica - Ljelja, 
a zatim ,Krčki tanac", 

jer je papa 2003. najprije 
stigao na Krk. Slijedili su 
baranjski plesovi, 

»Stari splitski plesovi", 
»Primoštensko kolo“, 
plesovi Hrvatskog zagorja, 
»Prigorski plesovi", linđo... 


Gostovanje Lada na Trsatu privuklo 
je velik broj posjetitelja, a iz publike 
je podršku dao i gradonačelnik 
Rijeke Vojko Obersnel 


LADO | 25 


GODIŠNJAK 2014. 


Drugi put osvojena 
Nagrada Ivan Lukačić 


piše LIVIJA ZGURIĆ a program ,,Gospin plač kroz stoljeća, XIV. 

- XVIII. stoljeće" izveden zadnjeg dana 44. 
Jotogrtafije ARHIVA Varaždinskih baroknih večeri, Ansambl 
VARAŽDINSKIH ADO osvojio Nagradu Ivan Lukačić za 
BAROKNIH VEČERI etnomuzikološki rad i očuvanje hrvatske 


glazbene baštine. Za Ansambl je osobita 
čast da je nagradu osvojio dva puta. 

Ovom je prilikom izvedeno 20 vari- 
janti ,Gospina plača" Kristova muka 
može se opisati samo plačem. Riječ je o 
tradiciji koja traje još od srednjeg vijeka, 
a u krajevima nastanjenim Hrvatima 
sačuvala se kao bogati lirsko-epski pjev u 
stotinama različitih melodija. Istraživači 


hrvatske glazbene baštine, etnomuzi- 
kolozi i obrađivači Joško Ćaleta, Dražen 
Kurilovčan, Vid Balog i Ivica Ivanković, 
obradili su napjeve ,Gospina plača" iz 
raznih sela Hrvatske i Bosne i Hercego- 
vine koje je izveo mješoviti zbor Lada pod 
ravnanjem Dražena Kurilovčana. U obra- 
zloženju žirija stoji ,Etnomuzikološki rad 
zapisivanja hrvatske baštine "Gospina 
plača' u mnogim hrvatskim selima rezul- 
tirao je zapisima melodija koje su marni 
etnomuzikolozi i priređivači obradili, a 
pjevači Lada tako angažirano izvode. 


DVADESET BROJEVA njihova programa, 
od kojih je u Varaždinu bilo osam prai- 
zvedbi, predstavilo je iznimno glazbeno 
bogatstvo varijanti “Gospina plača! kako 


je taj korizmeni običaj pjevan u Dalma- 
ciji, Slavoniji, Baranji, Međimurju, Her- 
cegovini i drugim hrvatskim krajevima. 
Iznimno dirljivi primjeri oplakivanja 
Kristove muke u sjajnom, vokalno speci- 
fičnom, tehnički sigurnom i predanom 
izvođenju pjevačica i pjevača Lada, niza- 
nje bisera hrvatskih varijanti "Gospina 
plača, predstavili su nam doista svetu 
duhovnu baštinu koju ne smijemo zane- 
mariti, a zahvaljujući upravo Ansamblu 
LADO taj se zaborav neće dogoditi.,, 
Osim Ladu, Nagrada Ivan Lukačić 
dodijeljena je i ansamblu La Magnifica 
Comunita, za najviši izvođački domet. 
Nagrada ,Jurica Murai, za najbolju 
interpretaciju dodijeljena je sopranistici 
Francesci Lombardi Mazzulli za nastupe 


s ansamblom Pera i Le Musiche Nove. 
Nagradu Ivan Lukačić LADO je dobio 
i prije deset godina, 2004., za najviši 
izvođački domet programa korizme- 
nih i božićnih napjeva. Te je godine 
izveo narodne pjesme iz XVII. i XVIII. 
stoljeća.“ — 

Božo Potočnik, skladatelj, 
aranžer, glazbeni pedagog, 
dirigent ijedan od najplodnijih 
glazbenih suradnika Lada 


Koncertom u 
Hrvatskom glazbenom 
zavodu, u nošnjama 
koje je Ansamblu 
darovala zagrebačka 
obitelj Zubović, LADO 
je odao počast doajenu 
narodnog stvaralaštva 
i zahvalio mu na 
dugogodišnjoj plodnoj 
suradnji 


piše KREŠIMIR DABO 
snimio FILIP ČARGONJA 


Dora i Mario Zubović 
(uz koje sjedi 
nekadašnji ravnatelj 
Lada Josip Guberina) 
donirali su nošnje u 
kojima su nastupili 
umjetnici Ansambla, 
LADO je neizmjerno 
zahvalan obitelji 
Zubović na toj 
vrijednoj darovnici 


POČAST DOAJENU 


Zahvala Boži 
Potočniku 1 
predstavljanje 
donacije 


okalno-instrumentalni koncert Ansambla 
LADO, 9. listopada održan u Hrvatskome 
glazbenom zavodu pod nazivom ,Dobra 
večer dobri ljudi“, bio je posvećen gospo- 
dinu Boži Potočniku, jednom od najplod- 
nijih glazbenih suradnika Lada, skladatelju, 
aranžeru, glazbenom pedagogu i dirigentu. 
Program koncerta obuhvatio je neke od 
najuspješnijih i najpopularnijih glazbenih 
obrada narodnih pjesama iz bogatog reper- 
toara Ansambla LADO. 


Doajen narodnog stvaralaštva Božo 
Potočnik djelovao je 15 godina kao glazbe- 
nik i glazbeni voditelj u Ladu, 25 godina na 
Zagrebačkoj televiziji, a 30 godina vodio je 
vokalni ansambl Ladarice. Njegov bogat 
opus sadrži više od 160 skladbi i 800 glazbe- 
nih obrada hrvatskih narodnih popijevaka. 
Više od pola stoljeća proveo je u muzicira- 
nju, dirigiranju, skladanju te pedagoškom i 
promicateljskom radu u Hrvatskoj i iselje- 
ništvu. 

IJENU 


- 


ČLAN JE HRVATSKOG društva skladatelja 
te dobitnik mnogih nagrada i priznanja za 
autorski i organizacijski rad na promica- 
nju i afirmaciji hrvatske narodne kulture. 
Odlikovan je Redom hrvatskog pletera i 
Redom Danice hrvatske s likom Marka 
Marulića. 

Tijekom koncerta pjevačice i pjevači 
nosili su dio iznimno vrijedne donacije 
prekrasnih nošnji iz privatne riznice 
zagrebačke obitelji Zubović koja ih je 
nesebično darovala našem Ansamblu. 
LADO će ih brižljivo čuvati i nositi s 
ponosom. — 


Dvorana Hrvatskog glazbenog 
zavoda bila je ispunjena do 
posljednjeg mjesta (lijevo) 


LADO je izveo neke od najuspješnijih 
i najpopularnijih glazbenih obrada 
narodnih pjesama iz svog bogatog 
repertoara (dolje) 

NAGRADE 


Novi Porini u 
vitrinama Lada 


Dva ovogodišnja Porina obveza su za nastavak uspješnog 
rada i poticaj za nove kreativne iskorake na području 


tradicijske glazbe i njezinih plesnih izvedbi 


piše LIVIJA ZGURIĆ 


olice vitrina u kojima pohranjujemo 
nagrade i priznanja u sjedištu Ansambla 
LADO na Trgu maršala Tita prilično su 
otežale, neke se doimaju i pomalo savi- 
jene od tereta, pa ćemo morati ozbiljno 
razmisliti kako da ih rasteretimo. Budu li 
nagrade i dalje pristizale postojećim tem- 
pom, morat ćemo pribaviti nove vitrine, 
koje nisu samo mjesto pohrane vrijednih 
priznanja, nego i poticaj mlađim nara- 
štajima Lada da nastave svijetlu tradiciju 
svojih prethodnika. 

Ansambl LADO je u 2014. godini osvo- 
jio dva Porina - za najbolju folklornu pje- 


smu i najbolju izvedbu folklorne glazbe. 
Nagrade su, 27. lipnja u prepunoj dvorani 
Kornati u Hypo Centru, primili v.d. rav- 
natelja Krešimir Dabo i umjetnički direk- 
tor Ansambla Ivan Ivančan. 

Izvedba , Dobra večer tomu stanu" pro- 
glašena je najboljom folklornom pje- 
smom, dok je Porin za najbolju izvedbu 
folklorne glazbe osvojila skladba ,Calu- 
su! Oltenesc*. Obje skladbe nalaze se na 
albumu , Pjesme naroda Europe". 

Nekima će se, možda, činiti da je 
Ansambl LADO "pretplaćen" na Porine 
koje redovito osvaja iz godine u godinu, 
ali članovima Ansambla ta su velika pri- 
znanja i obveza za nastavak uspješnog 
rada i poticaj za nove kreativne iskorake 
na području narodne glazbe i njezinih 
plesnih izvedba. — 


Nagrade Porin za najbolju folklornu pjesmu 
i najbolju izvedbu folklorne glazbe primio je 
umjetnički direktor Lada Ivan Ivančan 

PORIN za životno djelo 
PORIN za najbolji album folklorne glazbe 


PORIN za najbolji album božićne glazbe 


PORIN za najbolju folklornu pjesmu 


PORIN za najbolju izvedbu folklorne glazbe 
PORIN za najbolji album duhovne glazbe 


NR iunihinu 2 

GLAZBENI FILM 


Kako smo snimali 
»Narodil se mladi | 
Kralj"  zemevmemnuon= | 


Ladom očarana televizijska ekipa - bila je takva 


da ,Mladoga Kralja" ubrajam u svoja najljepša 
piše NANA ŠOJLEV , : 
snimio DARIO NJAVRO profesionalna iskustva 


vi smo skloni sentimentaliziranju svoje 
prošlosti, pa i one nedavne... Tako i ja u 
sebi njegujem romantična sjećanja na 
najkišovitiji tjedan svibnja, tijekom kojeg 
su Hrvatsku poharale poplave. 

Stidim se, no nisam imala pojma što 
se zapravo zbiva, sve do samog kraja sni- 
manja. 

Kako opisati taj zanos, to kolektivno 
ludilo koje nas je obuzelo u Crkvi sv. 
Marije Snježne u Belcu? Znam da sam 
se Ivi bacala oko vrata i buncala: ,Hvala 
Ti, hvala vam što ste mi to omogućili... 
LADO i ova nevjerojatna crkva... Nek! 
sam i to doživjela...!" 

Ja, naime, rado plačem, osobito kad 
sam sretna. A to mi se u slučaju Lada redo- 
vito događa. Ne biram: ridam u HNK, 


Katedrali, na Cvjetnom trgu... Obično u TOMISLAV UHLIK: Narodil se mladi Kralj 
prvom redu, pa svi vide da sam osjećajna. Božićno prikazanje za sole, folklorni zbor i orkestar LADO 
No ovo je bilo doista jedinstveno iskustvo! Clazbeni film, cca 28 minuta 
Već godinama želim EK Božić to Vizualna interpretacija glazbenog predloška Tomislava Uhlika 
divno djelo Tomislava Uhlika uobličiti u Produkcija: HRT, PO Zabava 
glazbeni film. Bila sam presretna kad je Direktor fotografije: Mario Britvić 
naša šefica dala zeleno svjetlo za realiza- Montažerka: Davorka Feller 
ciju projekta, ne škrtareći (pretjerano). Producent: Denis Škorput 
Bilo mi je privlačno poigrati se s formom Scenaristica i redateljica: Nana Šojlev 

pučkog crkvenog prikazanja te - prema 
ikonografskim predlošcima i uz Ivinu 
pomoć - oblikovati žive slike i stilizirani 
mizanscen na različitim pozicijama u 
interijeru naše najljepše barokne crkve. 
Ansambl je bio uobičajeno predivan: 
nadahnut, a vrhunski ustrajan. Istovre- 
meno smiješni1 uzvišeni bili su likovi koje 
su utjelovili Gandhi, Bubi, Miljac, Dimka, 
Verica, Dubravko... Bilo mi je to i zadnje 
»Službeno" ladovsko snimanje s Janjom, 


što je pridonijelo osjećaju da radimo 
nešto posebno. I danas me prolaze trnci 
kad se sjetim njezina kristalnoga glasa: 
»Oj, detešce moje drago.." A pjevala je 
lutki! 

Nepotrebno je isticati koliko smo 
slame posuli i kakve sve marifetluke izvo- 
dili. Količina rasvjete i televizijske tehnike 
zakrčila je Crkvu, pa je šokirani župnik 
požalio zbog svoje iznimne susretljivosti. 
No ne zadugo, jer je LADO oko Božića u 


Belcu održao prekrasan koncert - i time 
nas iskupio. 

Da zaključim: rijetko mi je kad bilo 
hladnije, vlažnije i napornije. Nisam 
mazohist, volim si ugađati, fura me 
dekica i papica. No cjelokupna atmosfera 
na snimanju - kojoj je pridonijela i Ladom 
očarana televizijska ekipa - bila je takva da 
»Mladoga Kralja“ ubrajam u najljepša pro- 
fesionalna iskustva. 

Baš sam vam zahvalna! > 

Najmlađi u dodiru 
s baštinom 


piše KREŠIMIR DABO 
snimio FILIP ČARGONJA 

organizaciji Ansambla LADO i suorga- 
nizaciji Agencije za odgoj i obrazovanje 
početkom listopada održan je stručni 
skup za odgajatelje, nastavnike i profe- 
sore u osnovnim i srednjim školama pod 
nazivom ,Nematerijalna kulturna baština 
u odgoju i obrazovanju“. 

Učitelji i odgajatelji na predavanjima 
upoznati su s pojmom baštine, posebice 
nematerijalne, kako bi se kod djece od 
najranije dobi razvilo razumijevanje i 
poštivanje tradicije općenito, a osobito 


one lokalne, specifične i jedinstvene, ovi- 
sne o lokalnim različitostima koje treba 
snažno poticati i brižljivo njegovati. 

To je, uostalom, i naputak Europ- 
ske unije svakoj od članica koja svojim 
narodnim blagom i tradicionalnim vri- 
jednostima pridonosi bogatstvu cijele 
europske zajednice, a ujedno i odgovor 
euroskepticima koji smatraju da se pri- 
manjem zemlje u članstvo EU zatiru 
nacionalne specifičnosti. Sve, dakle, ovisi 
o nama i našim naporima da očuvamo, 


njegujemo, razvijamo i što uspješnije 
prezentiramo svoju nematerijalnu kul- 
turnu baštinu, ravnopravno je uvrštava- 
jući u golemi korpus europske kulturne 
baštine. 


NA RADIONICAMA SE ISTICALA važnost 
upoznavanja tradicijske (glazbene) kul- 
ture za kreiranje vlastitog i društvenog 
identiteta. Istaknute su sličnosti i razlike 
među regijama u povijesnom i suvreme- 
nom kontekstu, pri čemu se - na krea- 


Stručni skup održao se zahvaljujući angažmanu 
pomoćnice ravnatelja Agencije za odgoj i 
obrazovanje Tihane Šimunić 


Ravnatelj Agencije za odgoj i obrazovanje 
Vinko Filipović otvorio je stručni skup 


Program stručnog skupa osmislila je 
dr. sc. Irena Miholić s Instituta za 
etnologiju i folkloristiku, a obilovao je i 
praktičnim primjerima plesnih vještina 
(gore sasvim lijevo, gore lijevo i lijevo) 


tivnim radionicama - prednost davala 
upoznavanju uloge djeteta u procesu 
stvaranja tradicijske kulture. 

Naposljetku su istaknuti i važni 
odgojni primjeri koji govore o vrijedno- 
stima tradicije: isticanjem međuljudskih 
odnosa, suživota s drugima te toleranciji 
prema manje poznatom i različitom. 

Za idejno oblikovanje i provedbu pro- 
grama radionice bila je zadužena dr. sc. 
Irena _Miholić, znanstvenica Instituta 
za etnologiju i folkloristiku, a vodite- 
lji radionica dolazili su iz Posudionice i 
radionice narodnih nošnji, Ministarstva 
kulture, Instituta za etnologiju i folklori- 
stiku i Ansambla LADO. — 

1 Tom, vjerni prijatelj Johna Smitha 


2Žljezdice u punom sastavu 


Kad ljubav pobijedi 
1 Bijele 1 Crvene! 


TA Ul m T ? . 1:: 
Drpac<tannm BJ ahnntnac im 


piše LIVIJA ZGURIĆ snimio ŽELJKO KVEŠTAK 


ndijanska princeza Pocahontas ,,spasila 
je glavu“ svom voljenom Johnu Smithu 
u istoimenoj kazališnoj predstavi upri- 
zorenoj u dvorani Ansambla_ LADO 
neposredno prije Badnjaka i namijenje- 
noj djeci i unucima članova Lada. Kao i 
svake godine, sudionici predstave, čla- 
novi velike Ladove obitelji, sami su osmi- 
slili scenarij i pobrinuli se za kostime i 
rekvizite kojima su najmlađima predo- 
čili dašak Novog svijeta i podsjetili ih na 
davne događaje iz 17. stoljeća. 

Poglavica Svinja koja svira (Josip Kri- 
žanić, glavni i odgovorni u indijanskom 
plemenu), muku muči s nestašnom kćeri 
Pocahontas (Ana Spišić), sklonoj pustolo- 
vinama 1 istraživanju te potpuno nezain- 

teresiranoj za svog indijanskog zaručnika 
Cocuma (Antun Leinveber). Ona ne zna 
da ,od Cocuma nema boljeg muža i daje 
u usporedbi s njim svaki drugi ružan.“ 

Po cijele se dane princeza Pocahon- 
tas igra sa svojim vjernim pratiteljima 
rakunom (Mateja Kovačević) i kolibri- 
ćem (Anita Huđek). Vrač (Livija Zgurić) 
- zahvaljujući luli smijalici koja otvara 
vidike - upozorava indijansko pleme 
na dolazak bijelih ljudi. Istodobno su se 
na obalu iskrcali bijeli ljudi predvođeni 
pohlepnim Guvernerom (Matej Gluščić), 
neustrašivim Johnom Smithom (Vedran 
Drobina), vrijednim, morskoj bolesti 
sklonim Tomom (Dijana Banek) te snaž- 
nim veslačem (Sandra Sekula). 


Nedugo zatim Pocahontas upoznaje 
Smitha i dovodi ga do Bake Svrbe (Maja 
Putak) koja im savjetuje da u životu sli- 
jede svoje srce. Zaplet počinje kad zabri- 
nuta prijateljica Nakoma (Klara Kašnar) 
dojavi Cocumu da Pocahontas ,ljubi dru- 
goga“. Zaluđen, ljubomoran i posesivni 
Cocum napada i ranjava Smitha kojega u 
zadnji čas spašava Tom. 


UMJESTO BORBE, poglavica nudi ruku 
pomirenja i lulu smijalicu bijelim ljudima 
i predstava sretno završava podjelom 
darova Djeda Božićnjaka (Goran Malus). 
Božićnu čestitku Ansamblu LADO proči- 
tao je poštar (Aleksandra Ptičar Zaga). 

Zahvaljujući Ireni Matici i Sandri 
Sekuli, scena je izgledala dojmljivo auten- 
tično. Indijanci su imali svoje selo, bijeli 
ljudi svoj brod s jarbolom... Željko Kveštak 
fotografski je ovjekovječio predstavu koja 
je razveselila najmlađe, a svim ladovcima 
ostaje trajna uspomena i povod za smijeh. 

Malo ljudi zna da je Pocahontas zai- 
sta postojala i da je spasila život Johnu 
Smithu. No, za razliku od priča koje danas 
poznajemo, Pocahontas je u to vrijeme 
bila djevojčica od 10 godinai među njima 
se, razumljivo, nije rodila romantična lju- 
bav. Ladovci su pak legendu uprizorili u 
predstavu čija je prava poruka kako istin- 
ska ljubav pobjeđuje sve. 

Veselimo se stoga sljedećem prosincu 
i novoj predstavi koja je prerasla u tradi- 


ciju nazvanu VESELI LADO, namijenjenu 
ponajprije mladim ladovcima. 

Dječji zbor Žljezdice (Zrinka Bogat 
Malus, Nataša Gluić, Vlatka Hlišić, Igor 
Barić, Boris Harfman, Alan Kanski i Mla- 
den Kosovec), pod dirigentskom palicom 
učiteljice Ciste (Helena Štrbac) svojim je 
nastupom prethodno zagrijao publiku za 
gledanje indijanske legende i pri tome 
dobrano nasmijao publiku prepune dvo- 
rane Ansambla LADO. — 


3 Poglavica Svinja Koja Svira 


a Pocahontas u zagrljaju Johna Smitha u rijetkim 
trenucima u kojima nije radio ,,selfije? 


s Guverner i Smith širom otvorenih očiju traže 
savršeno mjesto za novo kraljevstvo 


s Pocahontas uvijek dobije što želi 
7 Kolibrić je sletio na Baku Svrbu 


s Žljezdice su se prije nastupa malo odmorile 

NOVA KOREOGRAFIJA 


Otkrivena tajna 
narodnog blaga 
Bilogore 


Dugogodišnja terenska istraživanja 
narodne baštine okolice Bjelovara etnologa 
i koreografa prof. Ivice Ivankovića, 
temeljena i na suradnji s lokalnim 
folklornim skupinama, zaokružena su 
autorskom koreografijom ,Tajnovitom 
Bilogorom“, programskim osvježenjem 

u repertoaru Ansambla LADO i 


pi dragocjenim prilogom u riznici narodnog 

snimio FILIP ČARGONJA 


blaga, o čemu govori sam autor 


Koreografija aj 9. prosinac 2014. za mene će zauvijek ima u Boga dana, kaže naš narod, pa će se 
posvećena ostati poseban nadnevak u životu, jer mi = ito dogoditi prije ili poslije. 

bilogorskim se tog dana u dvorani Lada ostvario još U godini u kojoj LADO slavi svojih 
plesovima i jedan folklorni san - praizvedena je moja uspješnih 65 ljeta i odaje počast svom 


pjesamama (desno 
dolje, sasvim desno 
dolje i sasvim desno 
gore) obilježena je 
iznimnim solističkim 
nastupom Adrijane 
Mamule (dolje) 


LADO 

koreografija ,Tajnovitom Bilogorom“, pri- 
ređena baš za LADO. Bio je to dan kakav 
mnogi među nama folklorašima potajno 
priželjkuju, ali nažalost nemaju svi tu 
sreću da im se želja i ostvari. Žalim jedino 
što - zbog tužnih okolnosti - u toj izvedbi 
nisu sudjelovali Kveki, Goran i Irena, ali - 


utemeljitelju prof. Zvonimiru Ljevako- 
viću, ova je koreografija (nastala na teme- 
lju izvornih zapisa i snimaka iz Velikog 
Trojstva, Velikog Grđevca, Velike Pisanice 
i Nove Rače) u programu Lada s poseb- 
nim pijetetom odala zahvalu i priznanje 
zaslužnim  bilogorskim  folkloristima: 


Zvonimiru Lovrenčeviću - Kvaku te 
supružnicima Matunci - Gordani Marti 
i Jurju Đuki. Ovom prigodom želim pod- 
sjetiti da je, prije 30 godina, baš u dvorani 
Lada, folklorni seminar o baštini Bilogore 
održao i vodio njihov sljedbenik prof. Vla- 
dimir Salopek. 


ZAGREBAČKI INSTITUT za etnologiju i 
folkloristiku (IEF) nedavno je objavio i 
posebnu pjesmaricu s mnogim vrijednim 
Lovrenčevićevim zapisima. Ja sam se pak 
posljednjih 15-ak godina pobliže upozna- 
vao stom baštinom, snimajući kazivačice 


4! 


i kazivače, glazbenike i voditelje bilo- 
gorskih folklornih skupina za potrebe 
Hrvatskoga radija i ciklus autorskih 
glazbeno-govornih emisija ,Iz narodne 
baštine kajkavskih krajeva? 

Do tada mi je puno toga bilogorskog 
bilo tajnovito. No uvjerio sam se da je 
Bilogora (to pobrđe koje razdvaja Mosla- 
vinu i Podravinu) prava riznica etnograf- 
skih vrijednosti. U tom ,graničarskom" 
kraju gdje još i danas, čini se, jednako 
zvoni i kuca kajkavsko i štokavsko bilo, 
pamte se vrlo stare običajne i obredne 
pjesme, posebice pak đurđarski i ladarski 

Autor glazbe je Branko 
Ivanković, brat autora 

nove koreografije Ivice 
Ivankovića 


napjevi te nekoć magijski narodni plesovi 
zanimljiva nazivlja ,Gluvak* i ,Kozatuš“" 
Tičeki, zujaljka (kakvu, primjerice, na 
sasvim drugom kraju svijeta poznaju i 
australski domoroci, Aboridžini!), zatim 
dvojnice i dude drevna su zrakozvučna 
glazbala stara vjerojatno koliko i ljudsko 
vjerovanje u moći nadnaravnih bića čija 
se snaga i pomoć u davna vremena i u 
Bilogori poticala proricanjem i zazivala 
bajanjem. 

Uz već spomenute pjesme i plesove 
te nekadašnja narodna glazbala, glaz- 
beno-plesni sadržaj tog mojeg najnovijeg 
autorskog scenskog prikaza upotpunjuju 
još i ,Kolo uz samicu" te ,Kukuvačica? i 
»Drmeš uz samicu*, dude, egede (violine) 
i mali tamburaški sastav. 


U IJEPOTU I POSEBNOST bilogorske fol- 
klorne baštine već su se, u suradnji sa 

mnom, tijekom proteklih godina uvjerili 
članovi i članice FA Tempet iz Makarske, 
KUD-a Orač iz Demerja i KUD-a Mihovil 
Krušlin iz Šenkovca te FA Matija Gubec iz 
Karlovca. No, posebice me veseli što su 
napokon i ladovci ,došli na svoje“ Zato 
iskreno i od srca hvala svima: mojem 
glazbenom suradniku i bratu Branku 
Ivankoviću, vodstvu Lada, posebice ple- 
sačima-pjevačima,  plesačicama-pjevači- 
cama i sviračima koji su se zdušno potru- 
dili te i ovom prigodom nesebično dali 
dio sebe u ostvarenje ove meni drage i 
osebujne koreografske igre. 

Velika hvala i Ministarstvu kulture RH, 
Gradu Zagrebu te Posudionici i radionici 
narodnih nošnji iz Zagreba koji su, svatko 
svojom djelatnošću i mogućnostima, pot- 
pomogli ostvarenje prijedloga umjetnič- 
kog direktora Lada Ivana Ivančana. 

Već su prvi dojmovi i komentari lado- 


vaca, ali i stručne javnosti, bili vrlo pozi- 
tivnii pohvalni. ,Lado namje - drago nam 
je..." pjevale su nekoć bilogorske ladarice 
u svojim ophodima o Ivanju, a tijekom 
praizvedbe ,Tajnovitom Bilogorom" taj 
pripjev odjekivao je zvonko i složno iz 
grla današnjih mladih članova Lada. 

Ja se pak, kao autor ovogodišnje nove 
Ladove koreografije, skromno nadam da 
će tako dovijeka pjevati budući naraštaji 
ladovaca, otkrivajući Bilogoru i prenoseći 
taj moj i svoj doživljaj bilogorskog nasli- 
jeđa svim ljubiteljima narodne umjetno- 
sti u domovini i diljem svijeta. — 


OBLJETNIČKA ZAHVALA 


obri duh Lada za 


liničku bolnicu 
»oveti Duh" 


Nastupom u Dvorani Vatroslav Lisinski u Zagrebu 
LADO se pridružio proslavi 210. obljetnice Kliničke 
bolnice ,,Sveti Duh", izrazivši tako zahvalnost 
lječnicima i medicinskom osoblju ugledne zdravstvene 
ustanove koja skrbi o zdravlju članova Ansambla 


piše 
LIVIJA ZGURIĆ 


Jotografije 
ARHIVA 
KLINIČKE 
BOLNICE 
»SVETI DUH" 


LADO u Koncertnoj 
dvorani Vatroslava 
Lisinskog 


čemuje tajna bliske veze izmeđujedne ugledne 
zdravstvene ustanove i folklornog ansambla? 
Nije riječ o kviz-pitanju, nego o bliskosti uspo- 
stavljenoj u svakodnevnom životu, u onim 
naoko nevidljivim nitima koje povezuju ljude 
različitih profesionalnih usmjerenja. O blisko- 
sti utemeljenoj na humanosti, etičnosti, čovje- 
koljublju i povjerenju. 

Možda si malo i utvaramo, ali kao što liječ- 
nici Kliničke bolnice ,,Sveti Duh“ u Zagrebu 
medicinskim metodama liječe ljude, možda ih 
katkad i mi liječimo pjesmom i plesom, barem 
kad je riječ o ljudskim dušama. A Klinička bol- 
nica ,Sveti Duh" naš je partner i prijateljska 
kuća, bolnica koju smo odabrali s čvrstim uvje- 
renjem da ćemo u njoj - zatreba li nam - dobiti 
najbolju zdravstvenu skrb i prepušteni isku- 
snim rukama liječnika otkloniti eventualne 
zdravstvene tegobe koje nikoga ne mimoilaze. 


Ljudski je sasvim opravdano i razumljivo 
osjećati duboku zahvalnost prema ljudima 
koji se brinu o vašem zdravlju. Upravo takvu 
zahvalnost članovi Ansambla LADO osjećaju 
prema liječnicima i bolničkom osoblju Kli- 
ničke bolnice ,Sveti Duh". 


ALI NE BISMO SE ŽELJELI ograničiti samo na 
osjećaj zahvalnosti, željeli bismo im darovati 
ono u čemu smo najbolji i što najbolje znamo 
raditi, dakle želimo im pokloniti najbolji dio 
sebe. Samo je jedan način ijedno mjesto: pje- 
sma, ples i pozornica. 

Nastupom u Koncertnoj dvorani Vatro- 
slava Lisinskog 6. lipnja željeli smo uveli- 
čati svečanost obilježavanja 210. obljetnice 
Kliničke bolnice ,,Sveti Duh", vjerujući kako 
je to pravi trenutak da tim ljudima velikog 
srca darujemo naše srce ,transplantirano* u 
pjesmu i ples. Prije svečanog koncerta uzva- 
nike su pozdravili ravnatelj Kliničke bolnice 
»Sveti Duh" Mladen Bušić, gradonačelnik 
Milan Bandić i predsjednik Republike Hrvat- 
ske dr. Ivo Josipović. Program je vodio doajen 
voditeljstva Oliver Mlakar. 

Proslavljajući 210. obljetnicu bolnice, pri- 
sjetili smo se pritom i vlastite, 65. godišnjice. 
Tko bi i pomislio da zajedno imamo gotovo 
tri stoljeća!? — 

> sij 


Balerine Baleta HNK 
otplesale su ulomak 
iz ,,Giselle" Adolphea 


Raspjevana 


Adama 


1 rasplesana 
zagrebačka kultura 


Na dan predstavljanja nove zgrade Muzičke akademije na Trgu 
maršala Tita, 30. rujna, devet je kulturnih 1 obrazovnih institucija, 
među njiima i LADO, otvorilo svoja vrata građanima i razveselilo 

ih programom na otvorenom 


piše LIVIJA ZGURIĆ fotografije ARHIVA ZAGREBAČKOG HNK, MATIJA AUKER 


ugoočekivano predstavljanje nove zgrade Muzič- 
ke akademije, modernističkog arhitektonskog 
kompleksa unutar zagrebačke spomeničke jez- 
gre na najljepšem gradskom trgu, 30. rujna 2014. 
godine obilježeno je i programom u kojem je 
sudjelovalo devet kulturnih i obrazovnih institu- 
cija smještenih na Trgu maršala Tita. Prvi put u 
povijesti, na inicijativu intendantice Hrvatskog 
narodnog kazališta u Zagrebu, Dubravke Vrgoč, 


institucije su otvorile svoja vrata građanima 
kojima su pripremile raznovrsne programe što je 
veliki događaj kako za zagrebačku tako i za hrvat- 
sku kulturu. 

Svaka od devet institucija osmislila je vla- 
stitu prezentaciju, a dobro osmišljeni koncept 
- u kojem su sudjelovali Akademija dramske 
umjetnosti, Muzička akademija, Pravni fakultet, 
Ansambl LADO, Hrvatsko narodno kazalište u 


Zagrebu, Muzej za umjetnost i obrt, Škola 
primijenjene umjetnosti i dizajna, Hrvat- 
ski školski muzej i domaćin Grad Zagreb, 
a pridružili su im se i glazbenici Simfonij- 
skog orkestra HRT-a i Zagrebačke filhar- 
monije, članovi Zbora HRT-a te Kazališna 
kavana - pobudio je veliko zanimanje 
građana i pretvorio se u veliku feštu na 
otvorenom. 


1 Ladovci su u , civilu" otplesali 
»Primoštensko kolo" 


1 Vlatka Hlišć izvela je ojkalicu iz Poljica 


3-a Gledatelji su mogli čuti ,,Uvertiru* i ,,Zbor 
Hrvatica" iz opere ,,Porin" Vatroslava 
Lisinskog te ,,Završno kolo" iz opere ,,Ero s 
onoga svijeta" Jakova Gotovca 

Ansambl LADO za tu je prigodu građa- 
nima otvorio vrata svoje bogate riznice, 
o kojoj su, uz ponuđenu kavu, mogli čuti 
i stručno tumačenje umjetničkog direk- 
tora Ivana Ivančana. Mogli su, također, 
biti prisutni na plesnim radionicama, a sa 
Zdenca života čuti ojkalicu ,Slavuj piva“ 
u izvedbi solistice Ansambla Vlatke Hlišć 
ividjeti izvedbu ,Primoštenskog kola“ uz 
glazbenu pratnju braće Alana i Nenada 
Sinkauza. 

Ansambl LADO tako se svojim speci- 
fičnim programom pridružio svečano- 
sti koja je sjedinila zagrebačke kulturne 
i obrazovne institucije u proslavi jedne 
tek rođene, pod čijim će se krovom razvi- 
jati glazbena kultura i obrazovati mladi 
glazbenici. Cijela svečanost bila je i pod- 
sjetnik građanima kako su na najljepšem 
zagrebačkom trgu okupljene neke od 
najvažnijih kulturnih i obrazovnih insti- 
tucija u metropoli. — 

NA TVOJOJ RUCI PRSTEN 


Neka vas ljubav 
vodi prema sreći! 


Uz pjesmu 1 ples, u Ladu nikad nije nedostajalo 
ljubavi. Na popisu zaljubljenih i naposljetku 
brakom ovjenčanih odnedavno su i Iva i 
Andrija Piler te Kristina Opačić Vrućina i 


Antun Vrućina 


piše PETRA MATUTINOVIĆ 
snimio PRIVATNA ARHIVA IVE PILER I KRISTINE OPAČIĆ VRUĆINA 


Ivai 
Andrija 
Piler 


LADO 

ima je doba mnogih slavlja: Božića, Nove godine, 
Dana zaljubljenih... pa bismo je slobodno mogli 
proglasiti sezonom iznimno naklonjenom zalju- 
bljenim parovima, Čini se da je najhladnije godiš- 
nje doba - romantično i pahuljasto, osnježeno 
ili zaleđeno, katkad 1 s vrlo niskim temperatu- 
rama - kao stvoreno za ,vruće“ emocije, poti- 
cajno za hrabar iskorak prema sreći. Možda su 
upravo tako razmišljale i naše drage ladovke Iva 
i Guga (kako od milja zovemo Kristinu ili Kiku), 
osjećajući kako je kucnuo trenutak da sa svojim 
životnim partnerima ispišu novo, još sretnije 
poglavlje života. 

A to novo poglavlje započinje tradicionalnom, 
što znači raskošnom svadbom. Obje su svadbe 
bile reprezentativne i uzbudljive poput Ladovih 
koncertnih nastupa, u punom sjaju vjenčanica, 
buketića, šljokica i perlica, sve do prvog plesa, 
rezanja torte... 

Iva Franceković i Andrija Piler, njezin dragi još 
iz dana SKUD-a Kovačić, svoju su ljubav okrunili 
brakom na blagdan Sv. Nikole, 6. prosinca 2014. 
godine, u crkvi sv. Anastazije u Samoboru, uz 
glazbenu pratnju svojih kolega ladovaca i prijate- 


Kristina Opačić Vrućina i Antun Vrućina 


lja iz Kovačića. Svečanost ulaska u mirne bračne 
vode, održana u restoranu ,, Divlje vode“, trajala je 
do dugo u noć. 

Samo nekoliko dana poslije, 27. prosinca 
2014., u bračnu idilu uplovili su i Kristina Opa- 
čić i Antun Vrućina. Na vjenčanju u zagrebačkoj 
crkvi Kraljice sv. krunice, ladovke su pjesmom 
»Vesela budi Marijo" pridonijele svečanom raspo- 
loženju i veselom ozračju, nastavljenom u hotelu 
»Phoenix", u duhu dojmljive ljubavne priče Kike 
i Antuna. 

Svadba, dakako, nije završni čin ljubavne 
romanse, nego samo sretan početak. Jer ljubavna 
se priča svaki dan upotpunjuje malim životnim 
radostima namijenjenim voljenoj osobi. Jeste 
li pri prvom snijegu uhvatili pahulju i nazvali je 
njezinim/njegovim imenom? Ako niste, bit će još 
pahulja ove zime. Zato, dragi naši Iva i Andrija 
i Kristina i Antune, tek ste na početku romanse 
koja će trajati vječno (možda i dulje?). Stoga uži- 
vajte u svakom trenutku zajedništva i neka vam 
ljubav bude vodilja. 

Kao u bajkama o princezama u dugim halji- 
nama ukrašenima čipkom i elegantnim nakitom, 
s raskošnim frizurama ovjekovječenim na svad- 
benim fotografijama, na koje ste nalikovale tih 
nezaboravnih noći koje će nam svima ostati u 
trajnom sjećanju. — 


ZAŠTO VOLIM LADO 


m u Ivica Ivanković 


profesor etnologije; novinar-urednik u Odjelu glazbenih sadržaja HRT-a 


Radost druženja 1 
IR zajedničkog glazbovanja 


Jedno naoko jednostavno pitanje - ZAŠTO VOLIM LADO - a toliko mogućih odgovora!? 

* Prije svega, LADO volim jer me vraća u moje srednjoškolske dane i doba moje mladosti kada sam, 
po zagrebačkim diskografskim trgovinama, s radošću kupovao i skupljao ploče Lada, danima ih doma 
neprestance slušao na gramofonu, uživao i upijao svaku pjesmu, svaku obradu, svaki glas. 

* LADO volim i cijenim zato što se naraštaji Lada već 65 godina uspješno bave istim sadržajima koji i 
mene vesele, kojima se i ja predano bavim već 34 godine, od čega je čak četvrt stoljeća na neki način 
stalno bilo vezano uz LADO, Ladarice i ladovce. 

* Premda sam prije 25 godina Ansamblu najprije pristupio kao autor (kada sam zajedno s bratom Ladu za 
40. rođendan darovao koreografiju ,,Šanti Juraj vu zelenju*), nisam tada ni pomišljao da ću ikada biti pro- 
fesionalni plesač-pjevač Lada; no igrom slučaja i sudbine imao sam priliku i čast postati, makar nakratko, 
članom tog našeg nacionalnog i jedinog profesionalnog folklornog Ansambla... zato volim LADO! 

* Volim zapravo taj osjećaj radosti i druženja, zajedničkog plesanja i glazbovanja, osjećaj zajedničke kre- 
ativnosti i uloge u njegovanju i čuvanju hrvatske narodne kulture i baštine, a nadasve osjećaj nacionalnog 
ponosa koji mi je LADO pružao i koji mi pruža i danas. 


Ivanka Boljkovac 
sopranistica, nacionalna prvakinja Opere HNK u Zagrebu i glumica 


Užitak koji se prenosi 
na sve nas 


LADO mi je u srcu i u duši. Znate, i meni je želja postati pjevačica. 

Od mladih dana slušam i gledam s oduševljenjem ove divne ljude, umjetnike koji dušom i srcem vole pre- 
nositi pjesme, plesove i običaje našeg, ali i drugih naroda. Sjećam se još dok sam kao djevojčica dolazila na 
koncerte Lada i slušala Anđelu Potočnik kako pjeva. To je bilo tako lijepo iu meni je izazivalo oduševljenje 
iželju dase ijajednom time bavim. 

Na umjetnicima Lada vidi se da to nije samo posao, nego užitak koji prenose na sve oko sebe. 

Hvala vam na tome i želim vam da trajete vječno. 


Nana $ojlev 
urednica, scenaristica i redateljica 


Volim LADO 1 
Ž I biti 

Zašto volim mamu i tatu? 

Imam li izbora? 

LADO volim zato što je to normalno. I samorazumljivo. 

Ili...? 


Da ne bih, poput jadne Cordelije, tumačila da ,ljubav mi je silnija no jezik“, reći 
ću samo: volim LADO - i može mi biti! 


LADO _ 45 


GODIŠNJAK 2014. 


ZAŠTO VOLIM LADO 


Ljubav se ljubavlju vraća 


e, 


Na Facebooku smo postavili jednostavno pitanje ZAŠTO VOLITE LADO? 
a među mnogim dojmljivim i poticajnim odgovorima našli smo 1 one koje s 
ponosom uvrštavamo u Godišnjak 


priredila LIVIJA ZGURIĆ 


Kud Lipa Sinac 
LADO je tako velik UMJETNIK, a 


opet tako skroman. Silno nas je razve- 


selio čestitarskim koncertom na Trgu 
prijateljstva u Sincu 19. srpnja 2013. 

u povodu 90. obljetnice KUD-a Lipa. 
Osjećali smo se poput starca kojemu 
je unučad podarila radost i produljila 
život. Dragi naši čuvari baštine, neiz- 
mjerno vam hvala! 


Valentina Habunekova 

Zato što me svaki put kad zapjevaju, 
prođu trnci i poteče koja suza, iz 
čistog užitka. 


Marina Dedoević 

LADO je puno više od grupe pjevača 
i plesača: on je najbolji suvenir naše 
zemlje. LADO istovremeno čuva i 
skriva, a onda svijetu otkriva golemo 
bogatstvo narodnih nošnji i pjesama 
hrvatskih krajeva koji se imaju čime 
podičiti. To je poveznica naše proš- 
losti i svega što su nam preci ostavili 
u baštinu, ali i posadašnjenje toga. 
Znaš da voliš LADO jer ti provrije krv 
u žilama kad vidiš tu ljepotu i raskoš 
Lijepe Naše, 


Lidija Miler 

Kad izgovoriš LADO, puna su ti usta 
predivnih boja, osmijeha, zvukova, 
pokreta ... LADO je istovremeno 
grlena pjesma i radosni drmeš, tuga- 
ljiva popijevka i sjetna tamburica, 
imoreikrajibrijegidolimaglai 
sunce i veselje i tuga. LADO je Hrvat- 
ska u malom i cijeli svijet, LADO je 
svadba i sprovod, crveno i crno, plavo 
i bijelo, kolijevka i grob, LADO je 
život od početka do kraja. 


Renata Pintar Ex Andraković 
Zato što ste čuvari naše tradicije. 


Vesna Kezele 

Prvi put sam Ladovu boju tona čula 
slučajno na TV-u, kada mi je bilo 7 
godina. Sada su mi 44 godine. I taj 
zvuk me toliko privukao da sam 
zastala. Od tada ne prestajem pratiti 
LADO. Ispočetka sam snimala sve 
do čega sam došla, i dalje izrezujem 

i printam svaki članak koji nađem o 
vama, idem na sve vaše zagrebačke 
koncerte, osim kada radim popodne 
inema me tko mijenjati. Kroz ove 
godine sam shvatila koja ste vi insti- 
tucija, pogotovo jer sam ija svirač- 
amater od 14. godine, ali moram reći 
da su me mnogi Ladovi svirači učili 
svirati. Neki su, nažalost, pokojni, 

ali neke i dalje rado dolazim gledati 

i slušati. Raduje me što i dalje po 
KUD-ovima prenosite svoja znanja. 
Žalosti me što ste premalo cijenjeni u 
domovini, ali zbog toga je slađe kada 
pročitamo ili čujemo kako vas hvale 
stranci širom svijeta i zato se veselim 
svakom vašem daljnjem uspjehu, 
Porinu i drugim priznanjima, i želim 
vam i dalje još više uspjehaizauhoi 
oko prelijepih koncerata! 


| Ansamti narodnih plesova i pjesama Hrvatske LADO Q | 

Tatiana Kulygina 

Jer LADO je prvo što sam upoznala, 
ada je hrvatsko, osim teritorijalne 
podjele, parlamentarne strukture 

i zemljopisnog položaja. I to prvo 

je pokazalo koliko je ta Hrvatska 
zapravo bogata, velika i prekrasna.... 
I natjeralo me da je zavolim, čini se, 
zauvijek... 


Monica Novoselec 

Volim LADO jer znam da mogu uvijek 
nešto novo vidjeti ili naučiti. Svaki 
koncert je poseban, vidim nešto što 
prije nisam imala priliku čuti i vidjeti. 
Zato što mogu uvijek nekog pitati 
kako se zove koji dio nošnje ili plesa. 
Jer svaki plesač i pjevač je savršen, 
jednom riječju - svikao jedan. 

U Ladu mogu naći pouzdani uzor koji 
mi neće dati pogrešnu vijest ili savjet. 
Volim LADO jer volim folklor! [ dao 
Bog da LADO poživi još 100 pai više 
godina! 


Dragica Zovko 

Volim ga jednostavno zato što volim 
folklor, veseli me svaki njihov uspjeh 
i pohvale širom svijeta. Želim vam i 
dalje još više uspjeha! 


Selo Baćinac, Smiljan-Lika 
LADO je Hrvatska u malom!!! 


ZANSAMBL NAKEI NIH PLESOVA 1 den HRVATSKE 


Ansađibi narodnihrlesova/i: 


. pjesama Hrvatske LADO" 
Aleksandra NoviProfil Skelac Region 


Volim ga zbog svega što jeste! Zbog mie Ae Rega Redom we 
nekih dragih ljudi koji su tamo. Moja 


; : kle “ ia > F1 Objava (7) Slika / Videa 
imenjakinja, Aleksandra Zaga, i Pavo 
Begovac. Volim ga, jednostavno zato kkkkI PR sosmaiing oninikesai 
što volim folklor! Nojeeseo 
207 vists 
Aneambi narodnih plesova | pjesama Hrvatske LADO 
Ivana Futlvic | Krlatina Pavlović Kažu da im se ovo svida, 24 jac 2014 u 11:59 
. Oragi naši, 
večeras nakon Dnevnika na HTV1, pogledajte igrano-glazbeni TV lilm 
“Narodil se mladi kralj" kojeg je režirala Nana Šojlev. U snimanju su 
Pozovi prijatelje da označe stranicu oznakom "Sviđa mi se" sudjelovali i članovi Ansambla LADO! 
| time vam, uz naš naklon, svima žalima sretan Božić i vaseljem ispunjena 
Oracrsoosu blagdane, te puno, puna uspjeha u 2015. godini... Prikaži više 

POVOLJNO FINANCIRANJE VAŠIH EU PROJEKATA 

Korisnici kredita: svi subjekti koji se bave eko- 
nomskom djelatnošću, bez obzira na njihov pravni 
oblik pod uvjetom da istovremeno zadovoljavaju 
uvjete ESI fondova. 

Odobravamo poček do 4 godine. Krediti se odo- 
bravaju putem poslovnih banaka i izravno. 


NOVO: izdavanje bankarskih garancija za povrat 
predujma iz ESI fondova. 


Detaljnije informacije možete potražiti na stranici www.hbor.hr, na broju 
telefona 01 45 91 666 ili putem elektronske pošte na adresi: hborehbor.hr. 


Pao Kulture 


pogledajte —osluhnite osjetite 


ISKORISTITE MOGUĆNOSTI KOJE VAM PRUŽA ZAGREB CARD! 
www.zagrebcard.fivestars.hr 


oke 


HE TURISTIČKA ZAJEDNICA GRADA ZAGREBA 


str : TEL: +385 1 481 40 51 "9 s 9) 

PJEVAČI - PLESAČI 

Dijana Banek, Jasenka Blažon- 
Ivančan, Zrinka Bogat-Malus, 
Nataša Gluić, Vlatka Hlišć, Tamara 
Horvat, Anita Huđek, Snježana 
Hulina Gustec, Vlatka Januš- 
Maroković, Klara Kašnar, Mateja 
Kovačević, Adrijana Mamula, 
Irena Matica, Petra Matutinović, 
Kristina Opačić Vrućina, Iva Piler, 
Ivana Prokop, Aleksandra Ptičar, 
Maja Putak, Iva Sekula, Sandra 
Sekula, Ana Spišić, Helena Štrbac, 
Pavo Begovac, Matej Gluščić, 
Boris Harfman, Igor Horvat, 
Bojan Kavedžija, Željko Kveštak, 
Antun Leinveber, Nenad Malić, 
Dejan Pilatuš, Miljenko Piškorić, 
Dubravko Radić, Hrvoje Radić, 
Goran Sekula, Krunoslav Šokac, 
Alen Šušković, Goran Vašarević, 
Dražen Zovko 

ORKESTAR 

Igor Barić, Saša Dostičić, Branimir 
Grđan, Mario Hajsok, Goran 
Hlebec, Alan Kanski, Mladen 
Kosovec, Željko Kravaršćan, Josip 
Križanić, Željko Lukačin, Dalibor 
Paurić, Branimir Ranogajec, 
Mladen Trčak, Stjepan Večković 


RAVNATELJ: Krešimir Dabo 
UMJETNIČKI DIREKTOR: Ivan Ivančan 


DIRIGENT - GLAZBENI VODITELJ: Dražen Kurilovčan 
PLESNI VODITELJI: Verica Radić, Dubravko Radić 
VODITELJ ORKESTRA: Alan Kanski 

KOREPETITOR: Antun Kottek 


VODITELJ PRODAJE ZA HRVATSKU: Vedran Drobina 
VODITELJICA ZA MEĐUNARODNE ODNOSE: 
Nevenka Adria Weissmann 

VODITELJ ICA ODNOSA S JAVNOŠĆU I MARKETINGA: 
Livija Zgurić 

VODITELJICA PRAVNE SLUŽBE: Ileana Jurin Bakotić 
VODITELJICA RAČUNOVODSTVA: Sanja Rogošić 
VODITELJICA MATERIJALNE IMOVINE I BLAGAJNE: 
Sanja Čapalija 

VODITELJICA LIKVIDATURE I OBRAČUNA PLAĆA: 
Sanja Kučko 

ADMINISTRATIVNA TAJNICA: Željka Hadžić 


VODITELJ TEHNIKE: Mario Ferenčak 
VODITELJ NABAVE I ODRŽAVANJA: Ivica Đuričić 
TEHNIČAR - MAJSTOR TONA: Matija Auker 


VODITELJICA FUNDUSA I RADIONICE NOŠNJI: 
Vesna Kurilovčan 


GARDEROBIJERKA + KROJAČICA: Miljenka Lenđel 


SPREMAČICE: Helena Pali, Ana Tipura 


Ansambl narodnih plesova i pjesama Hrvatske 
Trg maršala Tita 6a, 10000 Zagreb 
Tel. +385 14828 472, 4828 473 
Fax +385 14828 474 
e-mail: ladoQlado.hr 
web: www.lado.hr 


